Η ΛΕΣΧΗ Λ.Σ. έκοψε την πρωτοχρονιάτικη πίτα της - ΛΕΣΧΗ ΛΙΜΕΝΙΚΟΥ ΣΩΜΑΤΟΣ\nΕκδηλώσεις / Ψυχαγωγία\nΗ ΛΕΣΧΗ Λ.Σ. έκοψε την πρωτοχρονιάτικη πίτα της\nΜΕ ΕΞΑΙΡΕΤΙΚΗ ΛΑΜΠΡΟΤΗΤΑ Η ΛΕΣΧΗ Λ.Σ.\nΕΚΟΨΕ ΤΗΝ ΠΑΤΡΟΠΑΡΑΔΟΤΗ ΒΑΣΙΛΟΠΙΤΑ\nΤην Τρίτη 24 Ιανουαρίου 2017, η ΛΕΣΧΗ Λ.Σ., πραγματοποίησε μια λαμπρή εκδήλωση στην μεγάλη αίθουσα δεξιώσεων της Λ.Α.Ε.Δ που είχε πλημμυρήσει από τα μέλη της και έκοψε την πατροπαράδοτη βασιλόπιτα, ενώ τίμησε και τον νέο Αρχηγό του Λιμενικού Σώματος – Ελληνικής Ακτοφυλακής Αντιναύαρχο Λ.Σ. κ. Σταμάτη Ράπτη.\nΣτη διάρκεια της εκδήλωσης τιμήθηκαν και ανακηρύχθηκαν ως επίτιμα μέλη της Λέσχης Λιμενικού Σώματος;\nΗ κα Αναστασία Παλούμπη-Αναγνωστοπούλου, Πρόεδρος του Ναυτικού Μουσείου Ελλάδος\nΟ κος Λεωνίδας Ευγενίδης – Δημητριάδης, Πρόεδρος του Ευγενιδείου Ιδρύματος.\nΟι αδελφοί Παναγιώτης και Αθανάσιος Λασκαρίδης\nΕπίσης βραβεύθηκαν τα στελέχη του Λιμενικού Σώματος που διακρίθηκαν κατά την εκτέλεση των καθηκόντων τους για πράξεις εξαιρετικού θάρρους, γενναιότητας και προσφοράς στην υπηρεσία και το κοινωνικό σύνολο:\nΥποπλοίαρχος Λ.Σ Φραγκούλης Αργύρης\nΚυβερνήτης του ΠΑΘ/080 «ΆΓΙΟΣ ΕΥΣΤΡΑΤΙΟΣ»\nΑνθ/ρχος Λ.Σ Νικόλαος Γκόλιας\nτου Κεντρικού Λιμεναρχείου Μυτιλήνης\nΣημ/ρος Λ.Σ Νικόλαος Κυπριώτης\nτου Κεντρικού Λιμεναρχείου Κερκύρας\nΣτην εκδήλωση προσήλθαν και τίμησαν με την παρουσία τους η πολιτική ηγεσία του Υπουργείου Εμπορικής Ναυτιλίας ο υπουργός κ. Κουρουπλής, ο υφυπουργός κ. Σαντορινιός, ο πρώην υπουργός Εμπορικής Ναυτιλίας και Βουλευτής του Σύριζα κ. Θεόδωρος Δρίτσας,ο Αντιπρόεδρος της Βουλής κ. Γιάννης Τραγάκης, ο εφοπλιστής κ. Παναγιώτης Τσάκος , ο Ναύαρχος και πρώην υφυπουργός Εθνικής Άμυνας κ. Ελευσινιώτης, βουλευτές, Γενικοί γραμματείς, Πρόεδροι Οργανισμών, Επίτιμοι Αρχηγοί, οι Υπαρχηγοί Λ.Σ., επίτιμοι Υπαρχηγοί, εκπρόσωποι Αρχηγών του ΓΕΣ, ΓΕΝ, ΓΕΑ, Ναύαρχοι ε.ε. και ε.α., καθώς και πλήθος μελών και φίλων.\nΣτην προσφώνησή του ο Πρόεδρος της ΛΕΣΧΗΣ Λ.Σ. Αντιναύαρχος Λ.Σ. – επίτιμος Α΄. Υπαρχηγός Λ.Σ. κ. Πελοπίδας Αγγελόπουλος, καλωσόρισε όλους τους παρευρισκόμενους και ανάφερε τους λόγους για τους οποίους απονέμονται σήμερα οι τιμητικές διακρίσεις στα τιμώμενα πρόσωπα.\nΑκολουθούν οι ομιλίες του Προέδρου της ΛΕΣΧΗΣ Λ.Σ., Αντιναυάρχου Λ.Σ. ε.α. Πελοπίδα Αγγελόπουλου επίτιμου Α΄ Υπαρχηγού Λ.Σ. και του Αρχηγού Λ.Σ. – ΕΛ.ΑΚΤ. Αντιναυάρχου Λ.Σ, κ. Σταματίου Ράπτη.\n«ΟΜΙΛΙΑ ΠΡΟΕΔΡΟΥ ΛΕΣΧΗΣ Λ.Σ\nΑντιναυάρχου Λ.Σ Αγγελόπουλου Πελοπίδα\nΕπιτίμου Α’ Υπαρχηγού την 24-01-2017\nΗμέρα Τρίτη και ώρα 19.00 στην τελετή\nΠρωτοχρονιάτικης πίτας στην Λ.Α.Ε.Δ.\nα) Θα τιμηθεί ο Αρχηγός Λ.Σ-ΕΛ.ΑΚΤ Αντιναύαρχος Λ.Σ. Σταμάτης Ράπτης με την περγαμηνή και θυρεού ΛΕΣΧΗΣ Λ.Σ.\nβ) Ανακήρυξη ως Επιτίμου Μέλους της ΛΕΣΧΗΣ Λ.Σ. της αγαπητής Προέδρου του Ναυτικού-ΜΟΥΣΕΙΟΥ-ΕΛΛΑΔΟΣ κα Αναστασία-Παλούμπη-Αναγνωστοπούλου\nγ) Ανακήρυξη ως Επιτίμου Μέλους της ΛΕΣΧΗΣ Λ.Σ. του αγαπητού Προέδρου του Ευγενιδείου Ιδρύματος κου Λεωνίδα-Ευγενίδη –Δημητριάδη\nδ) Ανακήρυξη ως Επιτίμου Μέλους της ΛΕΣΧΗΣ Λ.Σ. των Αδελφιών Παναγιώτη και Αθανασίου Λασκαρίδη\nκαι ε) Θα βραβευθούν στελέχη Λ.Σ-ΕΛ.ΑΚΤ που διακρίθηκαν κατά την εκτέλεση του καθήκοντος τους για πράξεις εξαιρετικού θάρρους , γενναιότητα και προσφορά τόσο στην υπηρεσία, όσο και στο κοινωνικό σύνολο.\nΥποπλοίαρχο Λ.Σ Φραγκούλη Αργύρη\nΚυβερνήτη του ΠΑΘ/080 «ΆΓΙΟΣ ΕΥΣΤΡΑΤΙΟΣ»\nΑνθ/ρχο Λ.Σ Νικόλαο Γκόλια\nΣημ/ρο Λ.Σ Νικόλαο Κυπριώτη\nΚαλησπέρα σας και Καλή Χρονιά\nΑιδεσιμολογιώτατε-Πρωτοσύγκελε Ιεράς Αρχιεπισκοπής Αθηνών\nΑιδεσιμολογιώτατε Πάτερ-Γεώργιε Πρωθιερέα Λ.Σ\nκ. Υπουργέ Ναυτιλίας και Μεταφορών κ΄ Νησιωτικής Πολιτικής\nκ. Αντιπρόεδρε της Βουλής των Ελλήνων\nκ. Βουλευτές της Α΄ και Β΄ Πειραιώς\nκ. Γενικοί Γραμματείς\nκ. Αρχηγέ ΓΕΕΘΑ ή εκπρόσωπε\nκ. Αρχηγέ Γ.Ε.Σ ή εκπρόσωπε\nκ. Αρχηγέ Γ.Ε.Ν ή εκπρόσωπε\nκ. Αρχηγέ της ΕΛ.ΑΣ. ή εκπρόσωπε\nκ. Αρχηγέ του Λ.Σ-ΕΛ.ΑΚΤ\nκ. Αρχηγέ του Π.Σ ή εκπρόσωπε\nκ. Ναύαρχε-Επίτιμε Αρχηγέ ΓΕΝ κ. Δημήτρη Ελευσινιώτη\nΑγαπητή κα Πρόεδρε του Ιδρύματος και Πρέσβειρα Καλής Θελήσεως της UNESCO κα ΜΑΡΙΑΝΝΑ ΒΑΡΔΙΝΟΓΙΑΝΝΗ\nΚα Πρόεδρε του Ναυτικού Μουσείου Ελλάδος κα Αναστασία Παλούμπη-Αναγνωστοπούλου\nκ. Πρόεδρε του Ευγενιδείου Ιδρύματος κ. Λεωνίδα-Ευγενίδη-Δημητριάδη\nκ. Πρόεδρε του Ιδρύματος «Αικατερίνη Λασκαρίδη» κ. Παναγιώτη Λασκαρίδη\nκ. Πρόεδρε της Laskaridis Shipping Company κ. Θανάση Λασκαρίδη\nκοι Επίτιμοι Αρχηγοί Λ.Σ\nκ. Πρόεδρε Αναθεώρ. Δικαστηρίου Νικόλαο Μακρή\nκοι Επίτιμοι Υπαρχηγοί Λ.Σ\nΚε Γεν. Επιθ/τα Λ.Σ\nΚε Λιμενάρχα Κ. Λ/Χ Πειραιώς\nΑγαπητοί βραβευθέντες συνάδελφοι από τις Λιμενικές Αρχές Μυτιλήνης, Κερκύρας και Κυβερνήτα του ΠΑΘ 080¨ΑΓΙΟΣ ΕΥΣΤΡΑΤΙΟΣ¨ Υποπλοίαρχε ΛΣ Αργύρη Φραγκούλη,\nΓενικέ Γραμματέα του Ι.Μ.Ο Ναύαρχε Ευθύμιε Μητρόπουλε\nκ. Πρόεδρε Μ.Τ.Ν. Ναύαρχε Νικόλαε Βαζαίο\nκ. Πρόεδρε Ε.Α.Α.Ν. Αντιναύαρχε κ. Σπύρο Περβαινά\nκ. Πρόεδρε Ε.Α.Α.Λ.Σ Υποναύαρχε κ. Γεώργιε Καλαρώνη\nκ. Πρόεδρε Π.Ε.Α.Λ.Σ. Αντιπλοίαρχε ΛΣ κ. Σαιτάκη Δημήτρη\nκ. Πρόεδρε Π.Ο.Ε.Π.Λ.Σ. κ. ……………………………….\nΚοι Επίτιμοι Πρόεδροι ΛΕΣΧΗΣ Λ.Σ\nΚα Επίτιμα Μέλη ΛΕΣΧΗΣ Λ.Σ\nκ. Πρόεδρε της Ε.Ε.Ε\nκ. Πρόεδρε ή εκπρόσωπε της Επιτροπής Ναυτιλ. Συνεργασίας Λονδίνου\nΑγαπητέ και Σεβαστέ Capt Παναγιώτη Τσάκο\nκα Δήμαρχε της ενδόξου Νήσου Κάσου κ. Μαρία Τσανάκη\nκε Δήμαρχε της Ιστορικής Πόλεως Δήμου Πύλου-Νέστορος-Ναυαρίνου Δημήτρη Καφαντάρη\nκε Πρόεδρε Ένωσης Καταναλωτών Ελλάδος κ. Μιχάλη Τσιφάκη\nκε Εκπρόσωπε της COSTAMARE Ναύαρχε κ. Διαμαντή Μανέ\nκ. Γεν. Δ/ντά B.V. Λάμπρο Χαχάλη.\nκ. Δ/ντά του Νηογνώμονα I.N.S.B. κ. Παντελή Χηνάκη-Γλάρα.\nκ. Πρόεδρε του Συλλόγου της εν Αθήναις Πυλίων «ΤΟ ΝΑΥΑΡΙΝΟΝ» κ. Δημήτρη Μισυρλή.\nΑγαπητή κα Φερενίκη Θεοχάρη\nΑγαπητέ κ. Αντώνη Ευσταθίου\nΑγαπητοί Συνάδελφοι εν ενεργεία και εν αποστρατεία\nΕπίσης καλωσορίζουμε τον Δ/ντή Σπουδών της Σ.Ν.Δ με αντιπροσωπεία Δοκίμων Σημ/ρων Λ.Σ, τα νέα φυτώρια των Αξ/κών Λ.Σ.\nΤους ευχόμαστε καλή σταδιοδρομία\nΣτη δύσκολη αυτή εποχή που διέρχεται η πατρίδα μας , η οποία μαζί με το οικονομικό πρόβλημα, παρασύρει σε νόθευση τα ήθη, τα έθιμα, τις αξίες και τις αρχές, εμείς στεκόμαστε όρθιοι και ακολουθώντας τις παραδόσεις, βρισκόμαστε εδώ σήμερα για την κοπή της βασιλόπιτας.\nΟι συμβολισμοί του εθίμου είναι γνωστοί, ενώ και ο απολογισμός του έργου μας καταγράφεται ως ικανοποιητικός τη χρονιά που πέρασε.\nΕνδεικτικά θα αναφέρουμε μεταξύ των σημαντικών δράσεων του 2016, την πραγματοποίηση εκδρομών σε εσωτερικό και εξωτερικό, μνημόσυνο εις μνήμη όλων των στελεχών Λ.Σ, τιμητικές διακρίσεις, ομιλία και χορήγηση τόμων ιστορίας Λ.Σ στους Δοκίμους Σημ/ρους Λ.Σ στην Σ.Ν.Δ., επισκέψεις στους ασθενείς συναδέλφους μας στο Ν.Ν.Α, ως και πραγματοποίηση ημερίδας μαζί με το Ναυτικό Μουσείο Ελλάδος, για τον Αριστοτέλη και άλλες εκδηλώσεις.\nΠάντα θα υπενθυμίζουμε ως ΛΕΣΧΗ Λ.Σ προς κάθε κατεύθυνση, την θέσπιση ημέρας Βετεράνου-Απόστρατου Λ.Σ ως επίσης και την ανέγερση μνημείου πεσόντων-στελεχών Λ.Σ στον έμπροσθεν προαύλιο χώρο του Υπουργείου Ναυτιλίας-Αρχηγείου-Λιμενικού-Σώματος.\nΔέσμιοι από τους σκοπούς της ΛΕΣΧΗΣ Λ.Σ για συναδελφικότητα, πνεύμα αγάπης και αλληλεγγύης μεταξύ των συναδέλφων, λειτουργούμε πάντοτε ως μοχλός στήριξης της Φυσικής Ηγεσίας του Λιμενικού Σώματος-Ελληνικής Ακτοφυλακής.\nΗ περίοδος όμως που διανύουμε σε εθνική και ευρωπαϊκή βάση είναι πολύ ρευστή, και τον κάθε έναν από εμάς, τον βασανίζει ένας έντονος προβληματισμός.\nΠαλαιότεροι και νεότεροι απόστρατοι με τους εκλεκτούς εν ενεργεία συναδέλφους σε κάθε σύναξή μας, θα έχουμε πάντοτε στο βάθος του μυαλού μας ένα ΛΙΜΕΝΙΚΟ-ΣΩΜΑ αντάξιο της ιστορίας του και τον ρόλο που έπαιξε και παίζει στην μεγάλη Ελληνική Εμπορική Ναυτιλία και στην πατρίδα μας.\nΜία ευχάριστη νότα για την αποψινή μας εκδήλωση είναι η απόφαση μας να τιμήσουμε πρόσωπα σε ξεχωριστούς ρόλους στη Δημόσια Διοίκηση, στην Ελληνική Ναυτιλία και στον Πολιτισμό.\nΓια να γίνω πιο σαφής αναφέρομαι :\nΣτον Αντιναύαρχο Σταμάτη Ράπτη Αρχηγό Λ.Σ-ΕΛ.ΑΚΤ.\nΣτην αγαπητή κα Αναστασία Παλούμπη Αναγνωστοπούλου, Πρόεδρο Ναυτικού Μουσείου Ελλάδος\nΣτον αγαπητό κ. Λεωνίδα-Δημητριάδη-Ευγενίδη, Πρόεδρο του Ευγενιδείου Ιδρύματος\nΣτον αγαπητό κ. Παναγιώτη Λασκαρίδη, Πρόεδρο του Ιδρύματος « Αικατερίνη Λασκαρίδη» και της εταιρίας LASKARIDIS SHIPPING.\nΣτον αγαπητό κ. Θανάση Λασκαρίδη Πρόεδρο και Διευθύνοντα Σύμβουλο της εταιρίας LASKARIDIS SHIPPING.\nΚαι επίσης με πρωτοβουλία της ΛΕΣΧΗΣ Λ.Σ και κατόπιν απόφασης του Αρχηγείου Λιμενικού Σώματος βραβεύονται στελέχη Λ.Σ-ΕΛ.ΑΚΤ που διακρίθηκαν κατά το προηγούμενο έτος κατά την εκτέλεση των καθηκόντων τους, για πράξεις εξαιρετικού θάρρους, γενναιότητας και προσφοράς, τόσο στην Υπηρεσία, όσο και στο κοινωνικό σύνολο.\nΚαι αναφέρομαι στους:\nΑ) Υποπλοίαρχο Λ.Σ Φραγκούλη Αργύρη, Κυβερνήτη του ΠΑΘ/080 «ΆΓΙΟΣ ΕΥΣΤΡΑΤΙΟΣ»\nΒ) Ανθ/ρχο Λ.Σ Νικόλαο Γκόλια του Κεντρικού Λιμεναρχείου Μυτιλήνης\nΓ) Σημ/ρο Λ.Σ Νικόλαο Κυπριώτη του Κεντρικού Λιμεναρχείου Κερκύρας\n(PROJECTOR να παίζει το video με τον Αρχηγό Λ.Σ)\nΓια κ. Αρχηγό Λ.Σ-ΕΛ.ΑΚΤ\nΗ πολιτεία κάθε φορά με τους θεσμοθετημένους κανόνες της επιλέγει τον Αρχηγό Λ.Σ με δικά της κριτήρια, τα οποία σαφώς είναι σεβαστά και αποδεκτά. Εμείς όμως από την πλευρά μας με τον προσήκοντα σεβασμό, τιμούμε τον εκάστοτε Αρχηγό Λ.Σ που συμπίπτει με την εκδήλωση της κοπής της Πρωτοχρονιάτικης πίτας, η οποία είναι η κορυφαία της ΛΕΣΧΗΣ Λ.Σ. και αφορά τη νέα Φυσική Ηγεσία Λ.Σ., εκπροσωπούμενη από τον Αρχηγό Λ.Σ-ΕΛ.ΑΚΤ.\nΕίμαστε ευτυχείς διότι από την ανάληψη της Αρχηγίας σας, παρακολουθείτε από κοντά την διοικητική διάρθρωση του Αρχηγείου Λ.Σ-ΕΛ.ΑΚΤ.\nΆρα με φάρο την υφιστάμενη πλέον δομή του Αρχηγείου Λ.Σ-ΕΛ.ΑΚΤ, καλείσθε να διαχειρείστε το διπλό ρόλο Ναυτιλία-Αστυνόμευση. Οι εμπειρίες σας από τις Περιφερειακές Υπηρεσίες και κυρίως του Κεντρικού-Λιμεναρχείου Ηγουμενίτσας αλλά και του Περιφερειάρχη Ιονίων Νήσων με τις μεγάλες επιτυχίες σας στον τομέα των ναρκωτικών αλλά και των λαθρομεταναστών, οι επιτελικές σας γνώσεις, καθώς και του Προξενικού Λιμενάρχη Τόκυο-Ιαπωνίας, σας έχουν εμπλουτίσει την ορθή κρίση για να σταθμίζετε την κάλυψη κενών του φορέα, την διόρθωση κινήσεων και την υιοθέτηση νέων διοικητικών παρεμβάσεων.\nΠροσπαθείτε, όπως πληροφορούμεθα, να τηρείτε τις αναλογίες κατανομής προσωπικού σε όλες τις Κεντρικές και Περιφερειακές Υπηρεσίες του Αρχηγείου Λιμενικού Σώματος. Και τούτο διότι ο κύριος άξονας όλων των δράσεων είναι η διαχείριση του ανθρώπινου δυναμικού.\nΕπειδή τόσο σε εμένα προσωπικά, όσο και στην πλειονότητα των μελών της ΛΕΣΧΗΣ Λ.Σ. είναι γνωστή η εργατικότητα σας και η συμπαράστασή σας προς κάθε συνάδελφο που τον απασχολεί κάποιο πρόβλημα. Επίσης ενδιαφέρεστε προσωπικά για τα πληρώματα όλων των επιχειρησιακών μέσων (εναέρια-θαλάσσια-χερσαία), που ευρίσκονται σε άμεσο βαθμό ετοιμότητας ως και των επίλεκτων μονάδων (Μ.Υ.Α-Κ.Ε.Α.).\nΤο πιστεύουμε αυτό κ. Αρχηγέ και να ξέρετε ότι μας έχετε συμπαραστάτες στο σοβαρότατο έργο που ήδη επιτελείτε.\nΣυνηθίζω να χρησιμοποιώ τον ιερατικό όρο αντί άλλων ευχών το ΑΞΙΟΣ. Καλή επιτυχία στο έργο σας, υγεία, προσωπική και οικογενειακή ευτυχία και παρακαλείσθε όπως προσέλθετε για την παραλαβή της περγαμηνής και τιμητικής πλακέτας του θυρεού της ΛΕΣΧΗΣ Λ.Σ., του τόμου της Ιστορίας Λ.Σ και του βιβλίου ποιημάτων Αξ/κών Λ.Σ.\nΕυχαριστώ. Απονομή- ο Πρόεδρος ΛΕΣΧΗΣ Λ.Σ (εάν επιθυμείτε να ομιλήσετε)-ομιλία.\n(PROJECTOR για την κα Πρόεδρο Ναυτικού Μουσείου Ελλάδος κα Αναστασία Παλούμπη-Αναγνωστοπούλου).\nΑγαπητή κα Πρόεδρε του Ναυτικού Μουσείου Ελλάδος κα Αναστασία Παλούμπη-Αναγνωστοπούλου, στη μακραίωνη ναυτική ιστορία της Ελλάδας αναδείχθηκαν ριψοκίνδυνοι κοσμοπολίτες Οδυσσείς και αποκτήθηκε πολύς πλούτος. Η ηγετική θέση που κατέχει παγκοσμίως σήμερα η ελληνική ναυτιλία είναι γνωστή σε όλους, και ένα ελληνικό ναυτικό μουσείο θα μπορούσε επίσης επάξια να διεκδικεί μια θέση ανάμεσα στα κορυφαία του κόσμου.\nΣήμερα, 65 χρόνια μετά την ίδρυσή του, το 1949, το Ναυτικό Μουσείο Ελλάδος παράγει αξιόλογο έργο και επαναπροσδιορίζεται. Στο τιμόνι του, από το Μάρτιο του 2003, πρώτη γυναίκα πρόεδρος η κυρία Αναστασία Αναγνωστοπούλου-Παλούμπη.\nΚυβερνά με ικανότητα, πάθος, σθένος και αποφασιστικότητα ένα «σκάφος» 2.000 τετραγωνικών μέτρων, που φέρει πάνω από 3.500 εκθέματα, συλλογές και αρχεία, τα οποία ανασυνθέτουν μια ιστορική διαδρομή 10.000 χρόνων.\nΑντιπαρέρχεται τους σκοπέλους της οικονομικής δυσπραγίας και της προσωρινής έλλειψης γενναιόδωρης χορηγίας, που θα επέτρεπε τη συντήρηση και –γιατί όχι- τη θετική μεταμόρφωση του κτιρίου, προσφέροντας τον εαυτό της εθελοντικά. Με τη βοήθεια και άλλων εθελοντών χτίζουν βήμα βήμα, σταθερά και αποτελεσματικά, τη φήμη και τη φυσιογνωμία του Ναυτικού Μουσείου Ελλάδος, παρουσιάζοντας μεγάλο και σημαντικό έργο.\n«Γεννήθηκε στην Αμαλιάδα Ηλείας και εκεί τελείωσε τις γυμνασιακές της σπουδές. Αποφοίτησε από το Πάντειο Πανεπιστήμιο, όπου σπούδασε Δημόσια Διοίκηση και Πολιτικές Επιστήμες. Αργότερα παρακολούθησε σεμινάρια κυρίως οικονομικής φύσεως, καθώς αυτή είναι η κύρια κατεύθυνση της εργασίας της.\nΕργάστηκε στο Υπουργείο Εθνικής Άμυνας (Γενικό Επιτελείο Ναυτικού) και το 1991 φοίτησε στη Σχολή Εθνικής Άμυνας. Από το 1995 και επί τρεις συνεχείς τριετίες εκλεγόταν μέλος του Δ.Σ του Συνδέσμου Επιτελών Εθνικής Άμυνας (ΣΕΕΘΑ), ενώ από το 2011 έως σήμερα εκλέγεται αριστίνδην μέλος του Δ.Σ. Το 2012 επανεξελέγη Πρόεδρος Ναυτικού Μουσείου Ελλάδος για τέταρτη συνεχή χρονιά με ποσοστό 100%.\nΕίναι παντρεμένη με τον Αντιναύαρχο Π.Ν. Παλούμπη και έχει ένα γιο. Επειδή οι ενέργειες και οι πρωτοβουλίες της αγαπητής κ. Αναστασίας Παλούμπη-Αναγνωστοπούλου, Προέδρου του Ναυτικού Μουσείου Ελλάδος σε επίπεδο κοινωνικό και πολιτιστικό είναι τεράστιες τόσο στην Ελληνική κοινωνία ως και στην Ελληνική Ναυτιλία, αποφάσισε την ανακήρυξη σας ως επίτιμου μέλους της ΛΕΣΧΗΣ Λ.Σ. δια το σημαντικό έργο σας στην Ναυτική Παράδοση της πατρίδας μας και σας απονέμει την περγαμηνή της ανακηρύξεως σας, ως και τον θυρεό της ΛΕΣΧΗΣ Λ.Σ. καθώς και τον τόμο της ιστορίας Λ.Σ. μετά του σχετικού βιβλίου ποιημάτων Αξ/κών Λ.Σ.\nΣας ευχόμεθα ολόψυχα υγεία προσωπική και οικογενειακή, δύναμη και πάντα επιτυχία στο έργο σας. Αγαπητή κα Αναστασία Παλούμπη παρακαλείσθε να προσέλθετε για την απονομή.\nΠαρακαλείτε ο Κος Υπουργός ή άλλος για την απονομή.\nΑπονομή-Ομιλία της Αναστασίας Παλούμπη\n(PROJECTOR παίζει για τον κ. Λεωνίδα-Δημητριάδη-Ευγενίδη）\nΠρόεδρε του ΕΥΓΕΝΙΔΕΙΟΥ ΙΔΡΥΜΑΤΟΣ\nΕκτός από τα πλοία ο Λεωνίδας Δημητριάδης Ευγενίδης είναι επικεφαλής ενός ομίλου που ασχολείται με οικολογικές επιχειρήσεις, ξενοδοχεία, αλλά και Πρόεδρος του Ευγενιδείου Ιδρύματος που διαθέτει το πρώτο τρισδιάστατο πλανητάριο στον κόσμο.\nΕίναι ένας άνθρωπος που αποφεύγει τη δημοσιότητα. Γεννημένος στην Αθήνα, φοίτησε στην Νομική Σχολή Παν/μίου Αθηνών και ολοκλήρωσε τις σπουδές του στο Λονδίνο. Όμως η τύχη του επιφύλαξε να αναλάβει το 2000 την συνέχιση του έργου του Ευγενιδείου Ιδρύματος.\nΤο Ευγενίδειο Ίδρυμα είναι ένα εκπαιδευτικό κοινωφελές ίδρυμα, το οποίο ιδρύθηκε στην Ελλάδα το 1956, σύμφωνα με την επιθυμία του εφοπλιστή Ευγένιου Ευγενίδη, ο οποίος με τη διαθήκη του διέθεσε μεγάλο μέρος της περιουσίας του για τη σύσταση και τη λειτουργία του Ιδρύματος. Από τότε άρχισαν να πραγματοποιούνται οι σκοποί που οραματίστηκε ο χορηγός, καθώς και η πλήρωση μίας από τις βασικότερες τότε ανάγκες της χώρας.\nΚατά την κλιμάκωση των σκοπών του, το Ίδρυμα προέταξε την έκδοση τεχνικών βιβλίων τόσο σε θεωρητικό τομέα, όσο και σε τεχνικούς-πρακτικούς τομείς. Ήταν το πρώτο ίδρυμα στη Χώρα που εφήρμοσε την Τεχνική και Τεχνολογική Βιβλιοθήκη για κάθε ενδιαφερόμενο και σπουδαστή τεχνικών σχολών ιδιαίτερα εκείνων των Δημοσίων Σχολών του Εμπορικού Ναυτικού, με πολύ χαμηλό κόστος.\nΜε την υπ’ αριθμόν 611288/5031 9 Αυγούστου 1966 Απόφαση του Υπουργού Εμπορικής Ναυτιλίας ανατέθηκε στο Ευγενίδειο Ίδρυμα η έκδοση τεχνικών και θεωρητικών βιβλίων και βοηθημάτων όλων των Ακαδημαϊκών Σχολών του Εμπορικού Ναυτικού, δια της οποίας επίσης συγκροτήθηκε και η Επιτροπή Εκδόσεων με την στενή συνεργασία της Διεύθυνσης Ναυτικής Εκπαίδευσης του ΥΕΝ.\nΣήμερα, την ευθύνη για την ανάπτυξη της νέας στρατηγικής του Ιδρύματος έχει ο Λεωνίδας Δημητριάδης-Ευγενίδης, νέος Πρόεδρος από το 2000 και συνεχιστής του έργου του ιδρυτή του τόσο στον επιχειρηματικό όσο και στον κοινωνικό στίβο.\nΗ έδρα του Ιδρύματος σήμερα βρίσκεται στην αρχή της Λεωφόρου Συγγρού, κοντά στο Δέλτα του Φαλήρου, οι εγκαταστάσεις του οποίου περιλαμβάνουν το Ευγενίδειο Πλανητάριο, Διαδραστική Έκθεση Φυσικής και Βιοτεχνολογίας (σε τρεις ορόφους), μεγάλη βιβλιοθήκη και συνεδριακούς χώρους. Έργο του Ιδρύματος είναι επίσης η ετήσια απονομή υποτροφιών και η έκδοση τεχνικών και ναυτιλιακών βιβλίων σε συνεργασία με το Υπουργείο Εμπορικής Ναυτιλίας και παλαιότερα με το Υπουργείο Παιδείας.\nΓια την πολυδιάστατη προσφορά του Ιδρύματος στην ελληνική κοινωνία, το Ίδρυμα Ευγενίδου τιμήθηκε το Δεκέμβριο του 1965 με το Χρυσούν Μετάλλιον της Ακαδημίας Αθηνών. Το ίδρυμα Ευγενίδου βασίζεται μέχρι σήμερα σε ιδίους πόρους χωρίς να επιβαρύνει στο ελάχιστο την Πολιτεία για την συντήρηση και όλες του τις δραστηριότητες. Όπως έγραψε χαρακτηριστικά το περιοδικό Αργώ μετά τα εγκαίνια του κτιριακού συγκροτήματος του Ιδρύματος στις 7 Ιουνίου 1965, με την παρουσία της πολιτικής και πνευματικής ηγεσίας του τόπου:\n«Δεν είχε η χώρα μας, ένα ανάκτορον για την παιδεία, την επιστήμην και την τεχνολογίαν. Το απέκτησεν πρόσφατα. Η γενναιοδωρία του εθνικού ευεργέτου Ευγενίου Ευγενίδη υπεκατέστησεν την αδυναμία της εθνικής φτώχειας.\nΕπίσης το ΕΥΓΕΝΙΔΕΙΟ ΙΔΡΥΜΑ από πολλών ετών χορηγεί σε ετήσια βάση υποτροφίες σε Αξιωματικούς του Λιμενικού Σώματος για μεταπτυχιακές σπουδές στη ναυτιλία και οικονομία σε πανεπιστήμια της Αγγλίας.\nΓια τους παραπάνω λόγους, ενέργειες και πρωτοβουλίες του ΕΥΓΕΝΙΔΕΙΟΥ ΙΔΡΥΜΑΤΟΣ, του οποίου Πρόεδρος τυγχάνει ο κ. Λεωνίδας Δημητριάδης-Ευγενίδης, σε επίπεδο ανθρωπιστικό, πολυπανεπιστημιακό και τεχνολογικό, τόσο στην Ελληνική κοινωνία, όσο και στη ναυτιλιακή κοινότητα, το Δ.Σ της ΛΕΣΧΗΣ Λ.Σ αποφάσισε την ανακήρυξή σας ως επιτίμου μέλους της ΛΕΣΧΗΣ Λ.Σ. και σας απονέμει την περγαμηνή της ανακηρύξεώς σας ως και τον θυρεό της ΛΕΣΧΗΣ Λ.Σ. καθώς και τον τόμο της ΙΣΤΟΡΙΑΣ Λ.Σ. μετά του σχετικού βιβλίου ποιημάτων Αξ/κών Λ.Σ.\nΣας ευχόμεθα υγεία προσωπική και οικογενειακή, δύναμη και πάντα επιτυχίες.\nΑγαπητέ κ. Λεωνίδα Δημητριάδη-Ευγενίδη, παρακαλείσθε όπως προσέλθετε για την απονομή.\nΠαρακαλείται ο κ. Υφυπουργός για την απονομή.\nΑπονομή-Ομιλία κ. Λεωνίδα Δημητριάδη-Ευγενίδη\n(PROJECTOR-VIDEO για τον αδελφό Παναγιώτη Λασκαρίδη）\nΟι αδελφοί Λασκαρίδη δραστηριοποιούμενοι επιτυχώς στην Εμπορική Ναυτιλία ως πλοιοκτήτες σημαντικού αριθμού πλοίων, συνεργάζονται διαχρονικά με το Αρχηγείο-Λιμενικού-Σώματος. Διαπίστωσαν σε όλη αυτή τη διαχρονική πορεία την τεράστια συμβολή του Λ.Σ. τόσο στα θέματα της Διοίκησης της Εμπορικής Ναυτιλίας, όσο και στα θέματα της Αστυνόμευσης.\nΕιδικότερα για το δεύτερο τομέα έχουν πεισθεί ότι το Λ.Σ. φέρει εις πέρας την αποστολή του, σε θέματα κοινού και οργανωμένου εγκλήματος στο επικαιροποιημένο διεθνές θέμα των προσφύγων και μεταναστών, καθώς και στην κοινωνική προσφορά έρευνας, διάσωσης, μεταφοράς επίτοκων γυναικών και ασθενών. Η μεγάλη ευθύνη αυτών των αποστολών, προϋποθέτει επιχειρησιακή ικανότητα και άρτια λειτουργία των περιπολικών σκαφών του Λ.Σ.\nΗ οικονομική κρίση που μαστίζει τα τελευταία χρόνια την πατρίδα μας, δεν θα άφηνε χωρίς επίπτωση την συντήρηση, τις βλάβες και λοιπά άλλα τεχνικά, που θεωρούνται απαραίτητα για τα περιπολικά σκάφη.\nΣτο σημείο αυτό υπεισέρχονται ως χορηγοί οι αδελφοί Παναγιώτης και Θανάσης Λασκαρίδη και καλύπτουν το υλικό κομμάτι με την συνεισφορά τους για συντήρηση και επισκευή των Περιπολικών Σκαφών του Λ.Σ. Αυτή η ενέργειά τους, ηθικά έρχεται ως ευεργεσία, αφού συμπαραστέκονται σε αντιξοότητες, σε δυσκολίες και σε αδιέξοδα της ελληνικής πολιτείας.\nΕυχόμαστε το παράδειγμα αυτό των αδελφών Παναγιώτη και Αθανασίου Λασκαρίδη, να το μιμηθούν και άλλοι πατριώτες μας.\nΟ Παναγιώτης Λασκαρίδης αποφοίτησε από τη Γερμανική Σχολή το 1965 και σπούδασε Μηχανολόγος Μηχανικός και ακολούθως έκανε μεταπτυχιακά στο Λονδίνο παίρνοντας Master Ναυπηγικής.\nΘεωρείται ένας από τους μεγαλύτερους Έλληνες εφοπλιστές, με πολυσχιδείς επαγγελματικές δραστηριότητες στην Ελλάδα και το εξωτερικό, που εκτείνονται από την Κίνα και φθάνουν μέχρι και τα νησιά Φόκλαντ. Ίσως είναι ο μοναδικός Έλληνας που ασχολείται ταυτόχρονα με τόσα διαφορετικά πράγματα: Τη διακίνηση πετρελαίου, φυσικού αερίου, με την αλιεία και τη μεταφορά τους με πλοία-ψυγεία, με ναυπηγεία, με αεροπλάνα, με ξενοδοχεία, με καζίνα και τελευταία με τις ακτοπλοϊκές συγκοινωνίες.\nΕίναι Δ/νών Σύμβουλος της LASKARIDIS-SHIPPING COMPANY LTD. Επίσης είναι μέλος πολλών οργανώσεων τόσο στην Ελλάδα, όσο και στο εξωτερικό. Είναι δε Αντιπρόεδρος της ECSA (European Community Shipowners Assosiation) με ευαισθησία στις περιβαλλοντικές προκλήσεις της Εμπορικής Ναυτιλίας.\nΕίναι παντρεμένος και έχει τέσσερα παιδιά.\nΤην άνοιξη του 2007 συστήθηκε το κοινωφελές πολιτιστικό Ίδρυμα «Αικατερίνη Λασκαρίδη» με σκοπό την προαγωγή σε ελληνικό και διεθνές επίπεδο του ελληνικού πολιτισμού γενικά και ιδιαίτερα των ελληνικών Γραμμάτων και της Ιστορικής και Ναυτικής Έρευνας, καθώς και η λειτουργία της Βιβλιοθήκης με την επωνυμία «Καίτη Λασκαρίδη». Πρόεδρος του Ιδρύματος είναι ο Πάνος Λασκαρίδης. Σημειωτέον ότι το Ίδρυμα συνεχίζει μία πολιτιστική, μορφωτική και κοινωνική προσφορά που άρχισε στο Νέο Φάληρο το 1950 από την Αικ. Λασκαρίδη και τις αδελφές της και στεγάστηκε εκεί έως το έτος 2006. Στον Πειραιά στεγάζεται σε δύο νεοκλασικά κτήρια στην οδό Πραξιτέλους και στην Ακτή Μουτσοπούλου καθώς και σε ένα τρίτο μοντέρνο κτίριο στην οδό Κουντουριώτου 173. Το κτίριο της Ακτής Μουτσοπούλου είναι το πρώην Γαλλικό Ινστιτούτο του Πειραιά, ένα από τα ιστορικότερα κτίρια της πόλης.\n(PROJECTOR-VIDEO για τον Θανάση Λασκαρίδη)\nΕπίσης ο Θανάσης Λασκαρίδης αποφοίτησε από τη Γερμανική Σχολή το 1970. Σπούδασε ως Ηλεκτρολόγος-Μηχανολόγος και έκανε μεταπτυχιακά στην Μηχανολογία και Οικονομικά στην Αγγλία. Σε νεαρή ηλικία μαζί με τον αδελφό του Πάνο κληρονόμησαν μία αλιευτική εταιρεία με 5 πλοία, επικεφαλής των οποίων ήταν η «Ευριδίκη» που έγραψε ιστορία στις μεταφορές των «Κατεψυγμένων Ψαριών Ευριδίκης». Τα αδέρφια δεν θα μείνουν στην αλιεία. Η αλιεία είναι μεν παράδοση, αλλά οι επιχειρήσεις δεν σταματούν στα ψάρια και μέσα σε 15 χρόνια η εταιρεία τους θα αποκτήσει 80 βαπόρια και οι αδελφοί Λασκαρίδη θα συγκαταλέγονται στους μεγαλύτερους εφοπλιστές του κόσμου στον τομέα των πλοίων-ψυγείων.\nΤο 1990 οι αδελφοί εξαγοράζουν τη ρωσική Riga Transport Fleet και λίγο αργότερα αρχίζουν οι επενδύσεις στη στεριά. Αποκτάται το 40% της Hyatt που διαθέτει το ξενοδοχείο και το καζίνο στη Θεσσαλονίκη, καθώς και το Mont Parnes και το 2000 η Hyatt εξαγοράζει τη «Λάμψα» και αποκτά το ξενοδοχείο «Μεγάλη Βρετάνια», το οποίο αργότερα περνά στους αδελφούς Λασκαρίδη.\nΣτην ακτοπλοϊα ασχολήθηκαν με τις εταιρίες της Minoan Lines και Hellenic Seaways (πρώην MFD), ενώ στην στεριά με την είσοδο στην “Elmec Sport” εισήλθε και στον κλάδο του λιανεμπορίου.\nΛόγω των ενεργειών και των πρωτοβουλιών των αδερφών Παναγιώτη και Αθανασίου Λασκαρίδη, για τη μεγάλη και συνεχή προσφορά τους στο ΛΙΜΕΝΙΚΟ ΣΩΜΑ, το Δ.Σ της ΛΕΣΧΗΣ Λ.Σ. αποφάσισε την ανακήρυξή σας ως επίτιμων μελών της ΛΕΣΧΗΣ Λ.Σ. και σας απονέμει την περγαμηνή της ανακηρύξεώς σας, ως και τον θυρεό της ΛΕΣΧΗΣ Λ.Σ. καθώς και τον τόμο της Ιστορίας Λ.Σ. , μετά του σχετικού βιβλίου ποιημάτων Αξ/κών Λ.Σ.\nΣας ευχόμεθα ολόψυχα υγεία προσωπική και οικογενειακή, δύναμη και μακροημέρευση.\nΑγαπητοί κοι Παναγιώτη και Θανάση Λασκαρίδη παρακαλείσθε να προσέλθετε για την απονομή.\nΠαρακαλούνται οι κ. Γεν. Γραμματείς για την απονομή.\nΑπονομή-Ομιλίες του Παναγιώτη και Θανάση Λασκαρίδη.\n(PROJECTOR-VIDEO για τα βραβευθέντα στελέχη Λ.Σ)\nΓια τα στελέχη του Λιμενικού Σώματος, η διάσωση των συνανθρώπων μας, είτε στη θάλασσα είτε στη στεριά, αποτελεί την μέγιστη ηθική ικανοποίηση και το σπουδαιότερο βραβείο. Είναι το πιστεύω του Λιμενικού-Σώματος.\nΑγαπητέ κ. Υποπλοίαρχε Αργύρη Φραγκούλη, Κυβερνήτα του Π.Α.Θ/080 «Άγιος Ευστράτιος»\nΤόσο εσείς, όσο και το πλήρωμα του ανωτέρω σκάφους έχετε επιδείξει μεγάλη δραστηριότητα την τελευταία χρονιά 2016, κατά την οποίαν έχετε διαχειριστεί πάμπολλα περιστατικά έρευνας και διάσωσης, για τα γνωστά γεγονότα στο Αιγαίο και συμμετείχατε στη διάσωση (7.607) επτά χιλιάδων εξακοσίων επτά ατόμων-προσφύγων.\nΣτο πρόσωπο του Κυβερνήτη, βραβεύονται όλοι οι Κυβερνήτες και τα πληρώματα των περιπολικών σκαφών, τα οποία επιχειρούν καθημερινά στο Ανατολικό Αιγαίο, με απόλυτο σεβασμό στα ανθρώπινα δικαιώματα και στους κανόνες του Εθνικού και Διεθνούς Δικαίου.\nΓια την παραπάνω δραστηριότητά σας το ΔΣ της ΛΕΣΧΗΣ Λ.Σ., κατόπιν απόφασης του Αρχηγείου Λιμενικού Σώματος, απονέμει στον Υποπλοίαρχο Λ.Σ. Κυβερνήτη Π.Α.Θ/ΛΣ 080 «Άγιος Ευστράτιος», τον έπαινο της βράβευσης μετά του θυρεού της ΛΕΣΧΗΣ Λ.Σ. ως και τον τόμο της Ιστορίας Λ.Σ. μετά του σχετικού βιβλίου ποιημάτων Αξ/κών Λ.Σ.\nΣας ευχόμεθα υγεία και εις ανώτερα.\nΑγαπητέ κ. Υποπλοίαρχε-Κυβερνήτα παρακαλείσθε να προσέλθετε για την απονομή.\nΣεβασμιότατε ή κε Γενικέ Γραμματέα ή κ. Αρχηγέ ΓΕΕΘΑ ή έτερος παρακαλείσθε για την απονομή.\n（PROJECTOR-VIDEO για το στέλεχος Λ.Σ）\nΠαρά τις όποιες δυσκολίες το ΛΙΜΕΝΙΚΟ ΣΩΜΑ συνεχίζει το έργο του για την προστασία των θαλάσσιων συνόρων της χώρας και της ανθρώπινης ζωής στη θάλασσα και πιο συγκεκριμένα αναφέρομαι στον Ανθ/ρχό Λ.Σ. Νικόλαο Γκόλια του Κεντρικού Λιμεναρχείου Μυτιλήνης, ο οποίος επέδειξε υπηρεσιακό ζήλο, αποφασιστικότητα, ναυτοσύνη και πλήρη ικανότητα να αντιμετωπίζει περιστατικά διάσωσης ανθρώπων στη θάλασσα από τα συνεχή περιστατικά εισόδου προσφύγων στην νήσο Λέσβο. Επαγγελματισμός και αυτοθυσία στη διάσωση ακυβέρνητου σκάφους Λ.Σ.-ΕΛ.ΑΚΤ του Κεντρικού Λιμεναρχείου Μυτιλήνης στην οποία και τραυματίστηκε σοβαρά.\nΓια την παραπάνω υπεράνθρωπη δραστηριότητά του το Δ.Σ. της ΛΕΣΧΗΣ Λ.Σ. κατόπιν απόφασης του Αρχηγείου Λιμενικού Σώματος, απονέμει στον Ανθ/ρχό Λ.Σ Νικόλαο Γκόλια του Κεντρικού Λιμεναρχείου Μυτιλήνης, τον Έπαινο της βράβευσης μετά του θυρεού της ΛΕΣΧΗΣ Λ.Σ. ως και τον τόμο της Ιστορίας Λ.Σ. μετά του σχετικού βιβλίου ποιημάτων Αξ/κών Λ.Σ.\nΑγαπητέ κ. Συνάδελφε Ανθ/ρχε Νικόλαε Γκόλια παρακαλείσθε για την απονομή.\nΚε Γενικέ Γραμματέα ή κ. Αρχηγέ ΓΕΕΘΑ ή κάποιος άλλος παρακαλείται για την απονομή.\nΣυνεχίζοντας με την τελευταία Τρίτη βράβευση ο έπαινος απονέμεται στον Σημαιοφόρο Λ.Σ. Νικόλαο Κυπριώτη, Κυβερνήτη του Π.Λ.Σ. 136 του Κεντρικού Λιμεναρχείου Κερκύρας.\nΟ συνάδελφος Σημ/ρος Λ.Σ. Νικόλαος Κυπριώτης, βραβεύεται για τον ανθρωπισμό του, τον αλτρουισμό του και την αφοσίωσή του στο καθήκον και συγκεκριμένα, ως επικεφαλής πολυμελούς ομάδας εργασίας από στελέχη Λ.Σ. εργάσθηκε για χρονικό διάστημα περίπου οκτώ (8) μηνών με ιδιαίτερο ζήλο και αποφασιστικότητα διαθέτοντας προσωπικό χρόνο, τόσο για τη διενέργεια των απαιτούμενων εργασιών επισκευής του Π.Λ.Σ. 136, όσο και για την αναζήτηση των απαραίτητων ανταλλακτικών προκειμένου το εν λόγω Π.Λ.Σ τεθεί σε επιχειρησιακή ετοιμότητα.\nΓια την παραπάνω υπεράνθρωπη δραστηριότητά του, το Δ.Σ. της ΛΕΣΧΗΣ Λ.Σ., κατόπιν απόφασης του Αρχηγείου Λιμενικού Σώματος, απονέμει στον Σημ/ρο Λ.Σ. Νικόλαο Κυπριώτη του Κεντρικού Λιμεναρχείου Κερκύρας τον Έπαινο της βράβευσης μετά του θυρεού της ΛΕΣΧΗΣ Λ.Σ., ως και τον τόμο της Ιστορίας Λ.Σ. μετά του σχετικού βιβλίου ποιημάτων Αξ/κών Λ.Σ.\nΣας ευχόμεθα υγεία, δύναμη και εις ανώτερα.\nΑγαπητέ κ. Συνάδελφε Σημ/ρε Λ.Σ. Νικόλαε Κυπριώτη παρακαλείσθε να προσέλθετε για την απονομή.\nΚε Γενικέ Γραμματέα ή κ. Αρχηγέ ………………………. παρακαλείσθε για την απονομή.\nΠαρακαλείται ο κ. Υπουργός Ναυτιλίας (ή ο εκπρόσωπός του) για ένα σύντομο χαιρετισμό.\nΧαιρετισμός κ. Υπουργού ή εκπροσώπου του\nΣας γνωρίζουμε ότι μετά την ευλόγηση της πρωτοχρονιάτικης πίτας και της διανομής της, υπάρχουν δύο φλουριά, το ένα στην πίτα και το δεύτερο στα κομμάτια που θα σας διανεμηθούν.\nΣτα δύο λοιπόν φλουριά αντιστοιχούν δύο δώρα. Όποιοι είναι οι τυχεροί να μας τα προσκομίσουν για να παραλάβουν τα δώρα τους.\nΣεβασμιώτατε ή Σεβαστοί Πατέρες, παρακαλείσθε όπως ευλογήσετε την Πρωτοχρονιάτικη πίτα της ΛΕΣΧΗΣ Λ.Σ.\nΕυλογία πίτας, προσφώνηση ονομάτων\n(μουσική- κάλαντα) Διανομή κομματιών\nΘα ακολουθήσει δεξίωση (μουσική DJ)\nΚαλή διασκέδαση-Καλή Χρονιά\nΑντιναύαρχος Λ.Σ. Πελοπίδας Αγγελόπουλος\nΕπιτ. Α.’ Υπαρχηγός Λ.Σ. Πρόεδρος ΛΕΣΧΗΣ Λ.Σ.»\nΟΜΙΛΙΑ ΑΡΧΗΓΟΥ ΛΙΜΕΝΙΚΟΥ ΣΩΜΑΤΟΣ\nΑντιναυάρχου Λ.Σ Σταμάτη Ράπτη\n«Θα ήθελα καταρχήν να ευχαριστήσω την Λέσχη Λιμενικού Σώματος, για την τιμή που μου κάνει και την ευκαιρία που μου δίνει να βρεθώ, ανάμεσα σε παλιούς και νέους συναδέλφους, καθώς και σε εξέχοντες προσκεκλημένους.\nΗ τιμητική διάκριση μου από τη Λέσχη του Λιμενικού Σώματος είναι για μένα όχι μόνο έκφραση τιμής, αλλά και ανάθεση ευθύνης, απευθύνεται δε και προς όλα εκείνα τα στελέχη του Σώματος κάθε βαθμίδας με τα οποία συνεργάστηκα, με στήριξαν, μου συμπαραστάθηκαν και με βοήθησαν να αναδειχθώ επαγγελματικά, στα οποία και οφείλω να εκφράσω την ευγνωμοσύνη μου.\nΜε πλήρη συναίσθηση της ευθύνης όπως έχω επαναλάβει, ανέλαβα την ηγεσία του Λιμενικού Σώματος, με τη δέσμευση να ασκήσω τη Διοίκησή του με αντικειμενικότητα, αμεροληψία και σεβασμό προς όλα τα στελέχη, ενισχύοντας τους κανόνες και τις διαδικασίες αξιοκρατίας και διαφάνειας, καταβάλλοντας κάθε δυνατή προσπάθεια, προκειμένου να ανταποκριθώ στο έργο που μου ανατέθηκε, δίνοντας τον καλύτερο εαυτό μου, ώστε όποτε αποχωρήσω από τις τάξεις του Σώματος να έχω την συνείδηση μου ήσυχη.\nΤο Λιμενικό Σώμα – Ελληνική Ακτοφυλακή, από την ίδρυση του αποτελεί τον φορέα στον οποίο η Ελληνική Πολιτεία έχει εμπιστευθεί τον έλεγχο και την ασφάλεια του θαλάσσιου χώρου της Πατρίδας μας και την υποστήριξη του Εθνικού μας Κεφαλαίου, της Ελληνικής Εμπορικής Ναυτιλίας, του Έλληνα Ναυτικού και του Ελληνικού πλοίου.\nΗ προσφορά του Λιμενικού Σώματος – Ελληνικής Ακτοφυλακής, είναι διαχρονικά αδιαμφισβήτητη και κοινωνικά αναγνωρισμένη, ιδιαίτερα την παρούσα χρονική περίοδο, που στην πρώτη γραμμή των προσφυγικών ροών, τα στελέχη του Σώματος αποδεικνύουν καθημερινά το ήθος, την αλληλεγγύη και τον ανθρωπισμό τους, απέναντι σε αυτούς που η μοίρα τους οδήγησε στο σκληρό δρόμο της προσφυγιάς, τους «κατατρεγμένους ικέτες», όπως πολύ εύστοχα και συγκινητικά τους αποκάλεσε ο πρώην Υπουργός Ναυτιλίας και Νησιωτικής Πολιτικής Θοδωρής Δρίτσας, όταν τους κατευόδωσε κατά την αναχώρησή τους από το λιμάνι του Πειραιά.\nΤο ανθρώπινο δυναμικό του Λιμενικού Σώματος αντιμετώπισε και αντιμετωπίζει κατά κοινή ομολογία, επιτυχώς, το τεράστιας σημασίας ανθρωπιστικό ζήτημα του προσφυγικού, χωρίς ωστόσο να παραμελεί και τα λοιπά καθήκοντα του που σχεδόν εδώ και εκατό χρόνια εκτελεί με επαγγελματισμό και αφοσίωση.\nΕίναι γεγονός, πως τα τελευταία χρόνια με αφορμή την προσφυγική κρίση έγινε ευρύτερα γνωστό σε εθνικό και διεθνές επίπεδο το σπουδαίο έργο που επιτελεί το Λιμενικό Σώμα.\nΜέσα σε ένα σύνθετο και πολυσχιδές σκηνικό, το Λιμενικό Σώμα – Ελληνική Ακτοφυλακή έχει μεταξύ άλλων αφοσιωθεί σε μεγάλο βαθμό, στην αντιμετώπιση του μαζικότερου κύματος προσφυγικών και μεταναστευτικών ροών, που έχει βιώσει η Ευρώπη μετά το τέλος του Δεύτερου Παγκοσμίου Πολέμου, με κύριο μέλημα την προάσπιση των εξωτερικών θαλασσίων συνόρων της Χώρας και την ενίσχυση ενός εσωτερικού ευρωπαϊκού περιβάλλοντος ασφάλειας.\nΟι αριθμοί των διασωθέντων προσφύγων και μεταναστών αποδεικνύουν αδιάψευστα το έργο που συντελείται και ανέδειξαν το Λιμενικό Σώμα, ως έναν από τους πιο σημαντικούς εγγυητές της ασφάλειας και της προστασίας της ανθρώπινης ζωής στον Ελληνικό και ευρωπαϊκό θαλάσσιο χώρο.\nΕιδικά στον τομέα της έρευνας και διάσωσης στη θάλασσα το προσωπικό του Σώματος έχει περίτρανα επιδείξει αυταπάρνηση και επαγγελματισμό που σπάνια συναντάται.\nΑξίζει δε να σημειωθεί ότι σε όλες τις επιχειρήσεις ο στόχος για όλους εμάς στο Λιμενικό Σώμα, είναι να μη χάνεται καμία ανθρώπινη ζωή.\nΣτο χρόνο που πέρασε καταβλήθηκε σημαντική προσπάθεια από όλα ομολογουμένως τα στελέχη του Σώματος για την επίτευξη των στόχων που θέσαμε και την εκπλήρωση της αποστολής μας, για την υποστήριξη της εμπορικής ναυτιλίας, της ασφάλειας στη θάλασσα, της προστασίας των θαλασσίων συνόρων, της ασφάλειας ναυσιπλοΐας και της προστασίας του θαλασσίου περιβάλλοντος, προς όφελος της ελληνικής κοινωνίας.\nΣτον τομέα της προστασίας των θαλασσίων συνόρων, το Λιμενικό Σώμα αποτελεί τον άγρυπνο φρουρό των εθνικών και συνάμα ευρωπαϊκών συνόρων, σημειώνοντας ότι ανταπεξήλθε με επιτυχία στο συντονισμό των δράσεων που σχετίζονταν με την Επιχείρηση Ταχείας Επέμβασης του Frontex το πρώτο πεντάμηνο του 2016, καθώς και με τη συνεχιζόμενη Κοινή Επιχείρηση «ΠΟΣΕΙΔΩΝ», υποστηρίζοντας και τις διαδικασίες στα Κέντρα Υποδοχής και Ταυτοποίησης (hotspots) μα, πάνω απ΄ όλα, διασώζοντας χιλιάδες πρόσφυγες και μετανάστες.\nΌμως, οι προσπάθειές μας δεν εξαντλήθηκαν μόνο στην αντιμετώπιση των μεταναστευτικών ροών. Με κάθε τρόπο, το Λιμενικό Σώμα ανταποκρίθηκε και ανταποκρίνεται αποτελεσματικά και στην καταπολέμηση όλων των άλλων μορφών εγκληματικής δράσης στη θάλασσα.\nΣε αυτό το σημείο θα ήθελα να αναφέρω ότι βασικό άξονα των ενεργειών που αναπτύξαμε και συνεχίζουμε να προγραμματίζουμε και να υλοποιούμε, αποτελεί ο εκσυγχρονισμός του Σώματος, σε κάθε επίπεδο δράσης του.\nΓια την επιτυχή εκπλήρωση της αποστολής του Λιμενικού Σώματος καθίσταται παραπάνω από αναγκαίος ο εκσυγχρονισμός, η ανανέωση, η συντήρηση και ο εξοπλισμός των επιχειρησιακών του μέσων, καθώς και η διατήρησή τους σε διαρκή ετοιμότητα, κάτι που αποτελεί σταθερό στόχο και βασική προτεραιότητά μας.\nΣτην προσπάθειά μας αυτή, ιδιαίτερα σημαντικό μερίδιο ανιδιοτελούς συνεισφοράς ανήκει και σε εξέχουσες προσωπικότητες που προέρχονται κυρίως από τον χώρο της ναυτιλίας, με σημαντικότατο έργο για την ελληνική ναυτιλία, τη ναυτοσύνη αλλά και το Λιμενικό Σώμα, μερικοί εκ των οποίων τιμώνται σήμερα με την ανακήρυξη τους ως επίτιμα μέλη της Λέσχης Λιμενικού Σώματος.\nΠρόκειται για ευπατρίδες, οι οποίοι, μέσα στην οικονομική κρίση συνεχίζουν να προσφέρουν στηρίζοντας με κάθε τρόπο το Λιμενικό Σώμα, αλλά και την Ελληνική κοινωνία.\nΤι να πει κανείς για τους αδελφούς Παναγιώτη και Αθανάσιο Λασκαρίδη, που τόσο οι ίδιοι προσωπικά όσο και η οικογένειά τους τόσα πολλά έχουν προσφέρει στη ναυτιλία, στον πολιτισμό, στην κοινωνία και φυσικά στο Λιμενικό Σώμα και την Πατρίδα.\nΦτάνει να αναφερθώ μεταξύ άλλων στην ευγενική τους δωρεά για την πλήρη επισκευή – συντήρηση και ενεργοποίηση του Περιπολικού Ανοικτής Θαλάσσης ΄΄ΑΡΚΙΟΙ΄΄ με τον υπηρεσιακό αριθμό 050, που για μεγάλο χρονικό διάστημα παρέμενε ακινητοποιημένο, σε μια περίοδο που ο εκσυγχρονισμός των επιχειρησιακών μέσων του Σώματος είναι επιτακτική ανάγκη για την εκπλήρωση της αποστολής μας κάτω από ένα ιδιαίτερα δυσχερές οικονομικό περιβάλλον.\nΌσο για το Λεωνίδα Δημητριάδη – Ευγενίδη, ως Πρόεδρος του Ιδρύματος Ευγενίδου, παράγει σημαντικότατο κοινωνικό και πολιτιστικό έργο, ενώ έχει προσφέρει και συνεχίζει να προσφέρει τόσα πολλά και ουσιαστικά στη ναυτική εκπαίδευση και στην κοινωνία. Η συνεργασία του με το Υπουργείο Ναυτιλίας και Νησιωτικής Πολιτικής, ιδίως μέσω της Διεύθυνσης Εκπαίδευσης Ναυτικών και των Ακαδημιών Εμπορικού Ναυτικού είναι υποδειγματική και η προσφορά του ανεκτίμητη.\nΜε την ιδιότητά μου ως Αρχηγού του Λιμενικού Σώματος – Ελληνικής Ακτοφυλακής τους ευχαριστώ, για άλλη μια φορά ολόψυχα.\nΤέλος, τιμάται σήμερα και η κυρία Αναστασία Αναγνωστοπούλου – Παλούμπη, η πρώτη γυναίκα Πρόεδρος του Ναυτικού Μουσείου, η οποία με τη βαθιά αγάπη της στην ιστορία και τον πολιτισμό, την προσωπική και επιστημονική της προσήλωση συμβάλλει εδώ και χρόνια στη διάσωση της ναυτικής ιστορίας της πατρίδας μας.\nΦυσικά σε αυτό το σημείο θα πρέπει να επισημάνουμε και να εξάρουμε την αξιοσημείωτη προσπάθεια στελεχών του Λιμενικού Σώματος, που τιμούνται σήμερα τα οποία με υπερβάλλοντα ζήλο καταβάλλουν κάθε δυνατή προσπάθεια, να διατηρήσουν σε διαρκή ετοιμότητα τα καταπονημένα επιχειρησιακά μέσα του Σώματος, αξιοποιώντας στο μέγιστο τις δυνατότητές τους.\nΗ Λέσχη Αξιωματικών βραβεύει το Σημαιοφόρο Λ.Σ. Νικόλαο ΚΥΠΡΙΩΤΗ, Κυβερνήτη Περιπολικών Σκαφών, ο οποίος ως επικεφαλής πολυμελούς ομάδας εργασίας, αποτελούμενη από στελέχη του Κεντρικού Λιμεναρχείου Κέρκυρας, εργάσθηκε αδιάκοπα και ευσυνείδητα για χρονικό διάστημα περίπου οκτώ μηνών με ιδιαίτερο ζήλο και αποφασιστικότητα, για τη διενέργεια των απαιτούμενων εργασιών επισκευής του Περιπολικού Σκάφους Λιμενικού Σώματος 136, ώστε αυτό να τεθεί σε πλήρη επιχειρησιακή ετοιμότητα, καθότι είχε παραμεληθεί και περιέλθει σε πολύ κακή κατάσταση.\nΜέσα στη μεγάλη οικογένεια του Λιμενικού Σώματος υπάρχουν και συνάδελφοι που ξεχωρίζουν ιδιαίτερα και μας κάνουν υπερήφανους, τους οποίους σήμερα βραβεύει η Λέσχη Λιμενικού Σώματος.\nΠρόκειται, για τον Υποπλοίαρχο Λ.Σ. Αργύριο ΦΡΑΓΚΟΥΛΗ, ο οποίος ως Κυβερνήτης του ΠΑΘ 080 μαζί με το πλήρωμα του από τις αρχές του 2016 ως σήμερα συμμετείχε στη διάσωση χιλιάδων προσφύγων και μεταναστών, επιδεικνύοντας εξαιρετικό αλτρουισμό και υψηλό επαγγελματισμό.\nΕπίσης, ιδιαίτερη μνεία πρέπει να κάνω για τον Ανθυποπλοίαρχο Λ.Σ. Νικόλαο ΓΚΟΛΙΑ ο οποίος εκτός από τον υπερβάλλοντα ζήλο, την αποφασιστικότητα και την ευσυνειδησία με την οποία αντιμετώπισε χιλιάδες περιστατικά διάσωσης ανθρώπων στη θάλασσα, με εξαιρετική αυταπάρνηση ακινητοποίησε ακυβέρνητο σκάφος του Κεντρικού Λιμεναρχείου Μυτιλήνης, επιχείρηση κατά την οποία και τραυματίσθηκε σοβαρότατα, θέτοντας την προστασία της ζωής άλλων ανθρώπων πάνω από τη δική του.\nΕξαιρετική εντύπωση και θαυμασμό μου προκάλεσε και εξακολουθεί να μου προκαλεί η γενναιότητα και το μεγαλείο της ψυχής με το οποίο ο συνάδελφος αυτός αντιμετώπισε και αντιμετωπίζει την εξαιρετικά επώδυνη αυτή περιπέτεια.\nΕίναι ιδιαίτερα σημαντικό να αναφέρω ότι οι τιμώμενοι συνάδελφοί μας ανήκουν στις νέες γενιές, οι οποίες χρειάζονται την αναγνώριση και την ενθάρρυνσή μας.\nΘα ήθελα να σας διαβεβαιώσω πως, παρά τις όποιες αντιξοότητες, θα συνεχίσουμε απερίσπαστα, με τον ίδιο ζήλο και με υψηλό το αίσθημα ευθύνης να υπηρετούμε πιστά το δημόσιο συμφέρον.\nΕπίσης θέλω να μεταφέρω προς τη ναυτιλιακή κοινότητα ότι το Λιμενικό Σώμα θα συνεχίσει να είναι συμπαραστάτης της στην αναπτυξιακή προσπάθεια προς όφελος της Χώρας.\nΜε την ενθάρρυνση και την συνδρομή της πολιτικής μας ηγεσίας προχωράμε σε όλες εκείνες τις αναγκαίες πρωτοβουλίες και εισηγήσεις για τον δίκαιο και ορθολογικό εκσυγχρονισμό του θεσμικού πλαισίου που διέπει το Λιμενικό Σώμα, με σκοπό αυτό να καταστεί αντάξιο του θεσμικού του ρόλου και ικανό να αντιμετωπίσει τις ολοένα αυξανόμενες απαιτήσεις.\nΠροσδοκώ όπως έχω ξαναπεί, με πρακτικό πνεύμα και ρεαλισμό σε «αθόρυβο» έργο με ουσιαστικό αποτέλεσμα, αντλώντας δύναμη και ικανοποίηση από την επίτευξη των στόχων, αποφεύγοντας την άσκοπη προβολή, που στερείται αξίας και δεν συνάδει με τη σεμνότητα που πρέπει να μας χαρακτηρίζει στις προσπάθειες και τις επιτυχίες μας.\nΟι δυσκολίες που αντιμετωπίζουμε όλοι μας δεν πρέπει να μας πτοούν και να αποτελούν άλλοθι για οποιαδήποτε υστέρηση στην εκτέλεση των καθηκόντων μας.\nΔιαβεβαιώνω ότι δεν θα απαιτήσω ποτέ από κάποιον συνάδελφο, κάτι για το οποίο εγώ δεν προσέφερα πολλαπλάσια.\nΚλείνοντας, θα ήθελα να ευχαριστήσω για την προσωπική τιμή που μου γίνεται και να προσθέσω ότι, θα επιθυμούσα αν ποτέ άξιζε να τιμηθώ για κάτι, αυτό να είναι στο τέλος της επαγγελματικής μου ζωής, οποτεδήποτε αυτό συμβεί, η αναγνώριση της προσπάθειάς μου από τους συναδέλφους, για την άσκηση των καθηκόντων μου, με ακεραιότητα, επαγγελματισμό, ευσυνειδησία και ανιδιοτέλεια, αφού αυτοί θεωρώ ότι είναι οι αυστηρότεροι και δικαιότεροι κριτές μας.\nΣας ευχαριστώ πολύ και εύχομαι ένα ελπιδοφόρο και δημιουργικό νέο έτος».\n«ΟΜΙΛΙΑ ΠΡΟΕΔΡΟΥ ΝΑΥΤΙΚΟΥ ΜΟΥΣΕΙΟΥ ΕΛΛΑΔΟΣ\nΑΝΑΣΤΑΣΙΑΣ ΠΑΛΟΥΜΠΗ – ΑΝΑΓΝΩΣΤΟΠΟΥΛΟΥ\nΑποτελεί εξαιρετική τιμή για μένα η διάκριση που μου απονέμεται από τη Λέσχη Αξιωματικών του Λιμενικού Σώματος.\nΘεωρώντας ότι δεν έχω κάνει κάτι το ιδιαίτερο που να αξίζει διάκριση, αποδέχομαι τον έπαινο, ως αντανάκλαση της εκτίμησης που απολαμβάνει το Ναυτικό Μουσείο της Ελλάδος στους κόλπους της ναυτικής κοινότητας και γενικώτερα στην Ελληνική κοινωνία.\nΠαράλληλα θεωρώ ότι στο πρόσωπό μου τιμώνται όλοι εκείνοι οι ανυστερόβουλοι εθελοντές, Ναύαρχοι του Ναυτικού και του Λιμενικού Σώματος, Πλοίαρχοι και στελέχη της Εμπορικής Ναυτιλίας, που από το 1949 πρωτοστάτησαν στη δημιουργία ενός Ναυτικού Μουσείου της χώρας με στόχο να προβληθεί η σημαντικότερη διαχρονικά ενασχόληση των Ελλήνων, η Ναυτιλία. Όλοι εργάσθηκαν και μόχθησαν για τη δημιουργία μιας κιβωτού, που να περικλείει κειμήλια και μνήμες από την πορεία του Ελληνισμού στη θάλασσα, που διαρκεί αποδεδειγμένα από το 8.000 π. Χ., δηλαδή για περισσότερο από 100 αιώνες.\nΤους εθελοντές που δούλεψαν στο παρελθόν και εξακολουθούν να εργάζονται ακόμα και σήμερα για τη λειτουργία του Ναυτικού Μουσείου της Ελλάδος τους χαρακτηρίζω αιθεροβάμονες, διότι όλοι γνωρίζετε πως αυτού του είδους οι ανιδιοτελείς προσπάθειες δεν τυγχάνουν της καθολικής αποδοχής από τη σημερινή κοινωνία, την υλιστικά ζυμωμένη με την έννοια του προσωπικού οφέλους.\nΗ τιμή γίνεται ακόμη μεγαλύτερη ως προερχόμενη από εκπροσώπους του Λιμενικού Σώματος που ιδρύθηκε το 1919 από την κυβέρνηση του Ελευθερίου Βενιζέλου και έχει κατορθώσει να δημιουργήσει παράδοση σε όλους τους τομείς κοινωνικής ευθύνης, που η αποστολή του προβλέπει.\nΜιλώντας για την Ελληνική Ακτοφυλακή θα ήθελα κι εγώ να τονίσω τις πρόσφατες επιδόσεις του Σώματος στη διάσωση των θυμάτων των πολέμων, που εξακολουθούν ακόμη και σήμερα να συρρέουν στα ανατολικά νησιά μας, γατζωμένοι επάνω σε επικίνδυνα πλεούμενα, οδηγούμενοι από αδίστακτους διακινητές, προς κάτι που φαντάζει στα μάτια τους ως η Γη της Επαγγελίας.\nΕίναι άπειρες οι περιπτώσεις που οι, άγρυπνοι μέρα νύχτα, άνδρες του Λιμενικού Σώματος έχουν διασώσει από βέβαιο πνιγμό πολλούς από αυτούς, δίνοντας το παράδειγμα σε όλο τον πολιτισμένο κόσμο για τις αξίες και τις αρχές που πρέπει να διέπουν τις σχέσεις όλων των ανθρώπων ανεξαρτήτως χρώματος, θρησκείας και πολιτιστικού επιπέδου. Ορισμένους από αυτούς βλέπουμε σήμερα ανάμεσά μας οι οποίοι θα τιμηθούν στη συνέχεια από τον Σύνδεσμο της Λέσχης Αξιωματικών του Λιμενικού Σώματος και οφείλουμε να ομολογήσουμε ότι σ’ αυτούς τους άνδρες αξίζει πολύ περισσότερο η όποια τιμητική διάκριση και ο θαυμασμός όλων μας για το έργο τους.\nΈχουν χαραχθεί στη μνήμη μου τα λόγια του Πλωτάρχου του Λιμενικού κ. Παντελεήμονα Βατούση κατά τη βράβευσή του εδώ, πριν από ένα χρόνο, θεωρώ δε ότι αξίζει να τα επαναλάβω και σήμερα καθώς αποκαλύπτουν με τον καλύτερο τρόπο το υψηλό ήθος που χαρακτηρίζει τα στελέχη του Λιμενικού Σώματος:\n«Το αίσθημα της ικανοποίησης και της αγαλλίασης, που νιώθεις όταν σώζεις τη ζωή ενός ανθρώπου είναι ανεπανάληπτο. Είναι η καλύτερη ανταμοιβή για την προσπάθεια που κατέβαλες. Είναι κάτι τόσο μεγάλο που δεν έχεις ανάγκη να εξωτερικεύσεις. Σου αρκεί που το έζησες.»\nΕίναι αυτή η συμπεριφορά των στελεχών της ακτοφυλακής που σκιαγραφεί τη στάση του σύγχρονου Ελληνισμού απέναντι στην ανθρώπινη δυστυχία. Οι άνδρες του Λιμενικού διδάσκουν την υπέρτατη ανθρωπιστική αρχή, που είναι η ανυστερόβουλη προσφορά συνδρομής στον συνάνθρωπο.\nΚύριε Αρχηγέ του Λιμενικού Σώματος ως Ελληνίδα πολίτις σας διαβεβαιώ ότι οι δράσεις της Ελληνικής Ακτοφυλακής στο Αιγαίο μας κάνουν όλους υπερήφανους.\nΕυρισκόμενη εν μέσω ανθρώπων που γνωρίζουν όσο λίγοι τη μακραίωνη ιστορία της Ελληνικής Ναυτιλίας και την πλούσια ναυτική παράδοση που μας κληροδότησε είμαι βέβαιη ότι αντιλαμβάνεσθε καλύτερα από τον καθένα τον σκοπό ύπαρξης και το έργο που συντελεί το Ναυτικό Μουσείο της Ελλάδος.\nΜε την τιμητική λοιπόν διάκριση της σημερινής ημέρας μου δίδεται η ευκαιρία να τονίσω την ανάγκη, να διατηρήσουμε ζωντανή και να μεταλαμπαδεύσουμε τη ναυτική ιστορία και παράδοση της πατρίδας μας. Η Ελλάδα σώθηκε από τη θάλασσα πολλές φορές στην ιστορία της και στη θάλασσα προσβλέπουμε και τώρα για να ξεπεράσουμε τα εμπόδια που φαίνονται ανυπέρβλητα μπροστά μας. Η γνώση του παρελθόντος μπορεί να μας βοηθήσει να δούμε καθαρότερα το μέλλον, αλλά πόσο ασφαλέστερο θα ήταν τα μέλλον μας, αν με όλα τα άλλα και επάνω από όλα τα άλλα, νικούσαμε και λίγο τον εαυτό μας\nΑγαπητέ κ. Πρόεδρε σας ευχαριστώ πολύ, σας είμαι ευγνώμων για την τιμή που μου κάνατε και εύχομαι ο καινούργιος χρόνος να είναι χαρούμενος και δημιουργικός για τη Λέσχη Αξιωματικών Λιμενικού Σώματος και για τον καθένα χωριστά.\nΣας εύχομαι επίσης τον καινούργιο χρόνο να πραγματοποιηθούν όλοι οι σκοποί του Συνδέσμου και να διευρυνθεί το πολυσχιδές έργο του προς όφελος των μελών της Λέσχης και του κοινωνικού συνόλου γενικότερα\nΕπιμνημόσυνη δέηση υπερ εκλιπόντων στελεχών Λ.Σ.-ΕΛ.ΑΚΤ\nΔιήμερο στην Αδούλωτη Μάνη\nΕφαρμογή ραντεβού Εξωτερικών Ιατρείων του ΝΝΑ


Ξυπνούσε τα Βράδια και ούρλιαζε Τρομαγμένος. Όταν είπε πως “Παλιά ήταν κάποιος άλλος”, ΚΑΝΕΙΣ δεν τον Πίστεψε… | LIVE TV GREECE\nΟ Ryan Hammons μπορεί να μοιάζει σαν ένα τυπικό αγόρι από το Midwest, αλλά βαθιά μέσα του έχει μία “μυστική ταυτότητα.” Στην ηλικία των 5, συνεχώς ξυπνούσε τα βράδια ουρλιάζοντας και κλαίγοντας. Η μητέρα του, Cyndi, δεν είχε ιδέα τι προκαλούσε την παράξενη συμπεριφορά του γιου της. Μία νύχτα, ο Ryan τελικά εμπιστεύτηκε την Cyndi: “Μαμά, έχω κάτι να σου πω. Παλιά ήμουν κάποιος άλλος.” Συνέχισε λέγοντας πως πίστευε ότι ήταν η μετενσάρκωση ενός άντρα που είχε πεθάνει πριν 50 χρόνια. Εκείνη αμέσως ανατρίχιασε. Υπήρχε κάτι πολύ παράξενο στην εξομολόγησή του και τρόμαξε πάρα πολύ. Αυτό που της έλεγε δεν ήταν κάτι που θα μπορούσε εύκολα να χωνέψει ή να πιστέψει. Έτσι δεν το είπε ποτέ στην υπόλοιπη οικογένεια…ούτε στον άντρα της.\nΟ Ryan έδωσε λεπτομέρειες από την προηγούμενή του ζωή, όπως το ότι είχε δύο αδερφές, είχε παντρευτεί 5 φορές και του άρεσε να πίνει Tru-Ade, μία μάρκα πορτοκαλάδας που είχε σταματήσει για χρόνια να παράγεται, πριν ακόμα γεννηθεί ο Ryan. Η Cyndi όμως ακόμα το κρατούσε μυστικό. Μία μέρα, το ζευγάρι ξεφύλλιζε ένα βιβλίο για την χρυσή εποχή του Hollywood και όταν έφτασαν σε μία σελίδα, ο γιος τους έδειξε έναν άγνωστο άντρα στην εικόνα και είπε πως αυτός ήταν αυτός που ισχυρίζονταν πως είναι. Ο άντρας στην φωτογραφία αναγνωρίστηκε ως ο Marty Martyn, ένας άντρας που δούλευε σε ταινίες και τελικά έγινε ένας επιτυχημένος ατζέντης του Hollywood. Οι ερευνητές επιβεβαίωσαν τα στοιχεία για τον Marty Martyn που ταίριαζαν με την ιστορία του Ryan. Ο Martyn είχε όντως δύο αδερφές, είχε παντρευτεί πέντε φορές και λάτρευε το αναψυκτικό Tru-Ade.\nΜην Χάσετε!Απίστευτο βίντεο – Δείτε τι γίνεται όταν ένα λιοντάρι συναντά τον άνδρα που την μεγάλωσεΌλα πήγαιναν καλά, μέχρι που το λιοντάρι θόλωσε. Ο κόσμος έτρεχε να σωθεί! (Video)«Σβήστε» την τεχνολογία από το οικογενειακό τραπέζι\tFollow us elsewhereFollow us on TwitterBecome a fan on FacebookFollow us on Google PlusSubscriber to RSS FeedΕπικοινωνία\tΌροι Χρήσης


Διαρκής επιδείνωση του ελληνικού δημόσιου χρέους – Περισκόπηση\nΌχι, καθόλου καλά δεν πάει το δημόσιο χρέος της χώρας μας, παρά τα ανείπωτα οικονομικά και κοινωνικά δεινά που υφίστανται οι Ελληνες στο όνομα της δήθεν τιθάσευσής του. Σαν να μην έφτανε η διαρκής καταβαράθρωση της ελληνικής οικονομίας, η οποία από μόνη της θα ήταν αρκετή για να εκτοξεύσει το χρέος ως ποσοστό του ΑΕΠ, τα πράγματα γίνονται χειρότερα από την εκ νέου αύξηση του απόλυτου ποσού του δημόσιου χρέους και μετά την καταλήστευση όσων δυστυχών κατείχαν ελληνικά κρατικά ομόλογα, μετά το “κούρεμα” και την “επαναγορά” που υπέστησαν.\nΤα στατιστικά στοιχεία διαψεύδουν παταγωδώς την κυβερνητική προπαγάνδα.\nΑς τα δούμε όμως καλύτερα. Πρώτα πρώτα πρέπει να επισημάνουμε ότι η εισαγωγή ως νομίσματος του ευρώ απογείωσε κυριολεκτικά το δημόσιο χρέος. Στα τέλη του έτους 2000 το ελληνικό δημόσιο χρέος ανερχόταν σε 124,7 δισεκατομμύρια ευρώ. Το 2007, πριν δηλαδή από την κρίση, το δημόσιο χρέος της χώρας μας είχε σχεδόν… διπλασιαστεί μέσα σε εφτά χρόνια! Οσο απίστευτο κι αν ακούγεται αυτό, είχε φτάσει στα 239,7 δισ. ευρώ. Το 2008 η κυβέρνηση Καραμανλή τού προσέθεσε πάνω από 20 δισ. ευρώ και το πήγε στα 262 δισ. Το 2009, η κυβέρνηση Καραμανλή για τους πρώτους εννέα μήνες και η κυβέρνηση του Γιώργου Παπανδρέου προσέθεσαν άλλα 30 δισεκατομμύρια, στέλνοντάς το στα 292 δισ. ευρώ. Από εκεί και πέρα ο Γ. Παπανδρέου υπάγει την Ελλάδα σε καθεστώς μνημονιακής υποτέλειας και χάνεται πλέον κάθε έλεγχος.\nδημοσιεύτηκε στο “Εθνος”\n← Πανελλαδικές 2013: σήμερα στις 10 το πρωί τα αποτελέσματα εισαγωγής στην Τριτοβάθμια Εκπαίδευση → Μουσική βραδιά από την Αστερούπολη, στις 5 Σεπτεμβρίου


Υδρομασάζ Ποδιών με Αρωματοθεραπεία Beurer FB35\nΤο υδρομασάζ ποδιών FB35 από την Beurer προσφέρει χαλαρωτικό ποδόλουτρο SPA με 2 λειτουργίες: υδρομασάζ με φυσαλίδες αέρα και υδρομασάζ δόνησης. Το υδρομασάζ ποδιών διαθέτει 16 ενσωματωμένους μαγνήτες για εφαρμογή μαγνητικού πεδίου, αφαιρούμενο φίλτρο αρώματος για την απλή χρήση των πρόσθετων μπάνιου και 3 ανταλλακτικά εξαρτήματα πεντικιούρ με πρακτικό κρέμασμα. Το Beurer FB35 διαθέτει επίσης υποπόδιο με μασάζ, καταπραϋντικά υπέρυθρα φωτάκια, αντιολισθητικά πόδια, πρακτική λαβή μεταφοράς και μηχανισμό τυλίγματος καλωδίου. Η ισχύς του είναι περίπου 140W και έχει πιστοποίηση CE.\nΔιπλά τοιχώματα - για βελτιωμένη θερμομόνωση\n129,00€ 20,93% 27,00€\nΜε 2 λειτουργίες για χαλαρωτικό ποδόλουτρο SPA: υδρομασάζ με φυσαλίδες αέρα και υδρομασάζ δόνησης.


Ντόρα Μπακογιάννη: Έφτιαξε κουραμπιέδες με συνταγή της μητέρας της & τη μοιράστηκε μαζί μας (pics) - Mothersblog.gr\nΝτόρα Μπακογιάννη: Έφτιαξε κουραμπιέδες με συνταγή της μητέρας της & τη μοιράστηκε μαζί μας (pics)\n19 Δεκ 2019\tΣΥΝΤΑΓΕΣ\nΗ Ντόρα Μπακογιάννη εκτός από εξαιρετική μαμά, γιαγιά, γυναίκα και πολιτικός είναι και μια εξαιρετική μαγείρισσα.\nΑυτό τουλάχιστον φάνηκε από την τελευταία της ανάρτηση. Πριν μερικές ώρες δημοσίευσε στο Instagram φωτογραφία με χειροποίητους κουραμπιέδες που έφτιαξε η ίδια με τα χεράκια της. Η συνταγή όπως αποκάλυψε η ίδια ήταν της μητέρας της, Μαρίκας Μητσοτάκη.\n«Με τη συνταγή της μητέρας μου η επιτυχία είναι σίγουρη!#homemade #recipes #christmas» σχολίασε κάτω από τους κουραμπιέδες της και αμέσως τα σχόλια έπεσαν βροχή.\nΌπως η ίδια είχε αποκαλύψει και στο παρελθόν φτιάχνει κάθε Χριστούγεννα τους κουραμπιέδες και τα μελομακάρονα με τις συνταγές που τα έφτιαχνε η αείμνηστη μητέρα της. Πολλοί από τους ακολούθους της ζητούσαν την συνταγή και επιτέλους σήμερα την δημοσίευσε.\nΑν θέλετε κι εσείς να φτιάξετε κουραμπιέδες δεν έχετε παρά ακολουθήσετε τη συνταγή και τα βήματα της βουλευτού της Νέας Δημοκρατίας.\n1 κιλό αμύγδαλα καβουρδισμένα και αλεσμένα στο μπλέντερ (προσοχή όταν τα αλέθουμε. Δεν πρέεπι να γίνουν σκόνη, αλλά μικρά κομματάκια για να είναι γευστικοί οι κουραμπιέδες)\n1.200 γραμ αλεύρι\n2 κ.τ.γ μπέικιν πάουντερ σε λίγο κονιάκ\nΒάζουμε στο μίξερ το βούτυρο, τη ζάχαρη και τους κρόκους να χτυπηθούν καλά. Μετά ρίχνουμε όλα τα υλικά σε μια λεκάνη και τα ζυμώνουμε.\nΠλάθουμε μικρά στρογγυλά κουραμπιεδάκια με μια μικρή τρύπα στη μέση. Τα βάζουμε σε ταψί και τα ψήνουμε στους 200 βαθμούς Κελσίου στον αέρα. Μπορούμε να ψήσουμε και 2-3 ταψιά ταυτόχρονα.\nΜόλις βγουν από το φούρνο, τα ακουμπάμε σε πιατέλες με ζάχαρη άχνη για να έχουν και οι πάτοι ζάχαρη και έπειτα τα πασπαλίζουμε και από πάνω με ζάχαρη άχνη.\nΔείτε τις φωτογραφίες της στη gallery που ακολουθεί και θα περιμένουμε να μοιραστεί μαζί μας την επόμενη φορά και τη συνταγή για τα πεντανόστιμα μελομακάρονά της.\nΚΟΥΡΑΜΠΙΕΔΕΣ ΜΑΡΙΚΑΣ ΜΗΤΣΟΤΑΚΗ\nΚΟΥΡΑΜΠΙΕΔΕΣ ΝΤΟΡΑ ΜΠΑΚΟΓΙΑΝΝΗ


Ίνγκμαρ Μπέργκμαν | ΝΕΟ ΠΛΑΝΟΔΙΟΝ\nΜετά τα πράγματα δυσκολεύουν για τον παραγωγό του Ονειροδράματος: Το Σκάμσουντ ακολουθείται από το Φάγκερβικ, οι εμπνεύσεις μπερδεύονται και κουτρουβαλάνε, είναι σαν την άλυτη φούγκα στη Σονάτα Hammerklavier του Μπετόβεν, όπου η ακρίβεια αντικαθίσταται με υπερβολικά πολλές νότες. Αν παραλείψεις πάρα πολλά οι σκηνές πεθαίνουν, αν τα παίξεις όλα κουράζεται ο θεατής. (περισσότερα…)\nΙ. Μπέργκμαν: Ο γιος του πάστορα που αναμετρήθηκε με τον Θεό\nΠοιός νίκησε από την πάλη του Διγενή με τον Χάροντα; Δεν έχουμε καμία μαρτυρία στα δημοτικά μας τραγούδια για νικητή και ηττημένο. Γιατί άραγε;\nΟ Μπέργκμαν μάς δίνει τη δική του κοινότοπη απάντηση. Ο Θεός σιωπά γιατί δεν υπάρχει. Οπότε δεν υπάρχει και ο Χάροντας, εκείνος ο γραφικός περατάρης του Αριστοφάνη και της μυθολογίας που μας χτυπά ένα πρωινό το τζάμι κι ενώ γνωρίζαμε από καιρό πως κάποτε θα έρθει, μας βρίσκει πάντα απροετοίμαστους και ζητάμε να μας αφήσει λίγο ακόμα, ίσα μ΄ ένα τσιγάρο, όπως το τσιγάρο των μελλοθάνατων πριν το εκτελεστικό απόσπασμα, όπως ο ιππότης Αντώνιους Μπλοκ της Έβδομης σφραγίδας, που προτείνει στον Θάνατο μια παρτίδα σκάκι σαν τελευταία προθεσμία για να βρει απάντηση στα αναπάντητα μεταφυσικά του προβλήματα. Αλλά και αυτοί που δεν στοχάζονται μακρύτερα από την καθημερινότητα κάτι έχουν να τακτοποιήσουν στη ζωή τους, όπως οι καθημερινοί ήρωες των υπολοίπων ταινιών του Μπέργκμαν, η Κάριν για παράδειγμα, στο Μέσα από το σπασμένο καθρέφτη, που αντίκρυσε τον Θεό με το πρόσωπο της αποκρουστικής αράχνης, σαν ζώο με έξι πόδια που προχωρά στο πάτωμα και την πλησιάζει. Όμως διαφορετικά είδε την Παναγία ο Γιόφ στην Έβδομη σφραγίδα:\nΦορούσε χρυσή κορώνα κι ένα γαλάζιο φόρεμα με χρυσά λουλούδια. Ήταν ξυπόλυτη και είχε μικρά μελαχρινά χέρια και κρατούσε τον Χριστό και τον μάθαινε να περπατά… Και όλα ησύχασαν στον ουρανό και τη γη.\nΓια να δούμε και μεις πώς εγγράφεται ο διάλογος και η πάλη του Μπέργκμαν με το Θεό, το Θάνατο δηλαδή, αφού, κατά την μία του εκδοχή ο Θεός αντλεί την εξουσία του από τον φόβο του ανθρώπου μπροστά στην τιμωρία και τον Θάνατο ή αν θέλετε να μιλήσουμε για την Αγάπη, αφού, κατά την άλλη εκδοχή ο Θεός είναι η Αγάπη, η μεγάλη, η κατά τον ποιητή «κραταιά ως Θάνατος Αγάπη», θέτουμε τα πρώτα προς επεξεργασία στοιχεία μας:\n1. Το δίπολο που κινείται ο δημιουργός μας, όπως ήδη ανέφερα, είναι ο Θάνατος και η Αγάπη.\n2. Ο Μπέργκμαν είναι γιος πάστορα και μάλιστα Λουθηρανού και στο πεδίο αυτό η πίστη είναι ο θεμέλιος λίθος που συντηρεί την ύπαρξη του Θεού, την βοήθεια του ανθρώπου στο να αντιμετωπίσει το μεταφυσικό τρόμο. Αν αρχίσει η έρευνα και οι αμφιβολίες, η πίστη θα κλονιστεί και ο άπιστος Θωμάς, ο Τόμας των Κοινωνούντων, ή ο Ιππότης της Σφραγίδας, θα ζητήσει από τον Θεό σημάδια της ύπαρξής του και όσο ο Θεός δεν τα παραχωρεί, τόσο πιο επίμονη θα είναι η απαίτηση, με αποτέλεσμα τη διάρρηξη της σχέσης του πιστού με τον αφανέρωτο Θεό.\n3. Ο Μπέργκμαν στα νεανικά του χρόνια υπήρξε φανατικός αναγνώστης του Νίτσε και γνωρίζουμε καλά την περιπέτεια της σκέψης του Γερμανού φιλοσόφου, που στην προσπάθειά του να αντικαταστήσει το Θεό με τον υπεράνθρωπο, έναν πλήρη άνθρωπο στη θέση του Θεού, έφτασε στα πρόθυρα της τρέλας και εύκολα μπήκε και εγκαταστάθηκε στην περιοχή της. Συμπράττουν στη διαμόρφωση του χαρακτήρα του νεαρού Ίνγκμαρ οι υπαρξιστικές θεωρίες του Κίρκεγκωρ και του Σαρτρ. Η κόλαση είναι οι άλλοι γύρω μας και όχι το μεταφυσικό τοπίο που πρεσβεύει η θρησκεία.\n4. Ο Μπέργκμαν από μικρός βίωσε στο περιβάλλον του σπιτιού του, τον αστικοχριστιανικό εναγκαλισμό της πίστης στο Θεό, την αυστηρότητα της προσευχής, την σκληρότητα της τιμωρίας, στην βιωμένη ή επιβεβλημένη ενοχή, την απόλαυση αργότερα της λυτρωτικής βλασφήμιας. Στο χωριό μου λένε μια παροιμία: «Παιδί παπά, διαβόλου αγγόνι». Γνωρίζω καλά τι σημαίνει αυτό, έχω ανάλογα βιώματα, αφού είδα την ίδια σκληρότητα, επιλέγοντας σαν πρώτο δημόσιο ρόλο της ζωής μου, μικρό παιδί, αυτόν του βοηθού του κοινοτικού ιερέα. Θα αναφέρω μόνο μια παράμετρο που έχει άμεση σχέση με τον Μπέργκμαν: Είναι απίστευτα σκληρό για ένα παιδί επτά ή οχτώ χρονών να στέκεται με το θυμιατό πάνω από τον ανοιχτό τάφο της γριούλας που μέχρι χθες του πρόσφερε κουλούρια ή τον κυνηγούσε γιατί την ξεκούφαινε με την καραμούζα του. Το βράδυ στην αναγκαία προσευχή ζητάς από τον Θεό να την επαναφέρει στη ζωή και αυτός δεν σε ακούει, όπως δεν θα σε ακούει πια κι η γριούλα. Εκείνος σιωπά, σε μετατρέπει σε μελλοντικό εχθρό του. Τα γραπτά τού Νίτσε βρίσκουν πρόσφορο έδαφος σε έναν νεαρό που δεν γενήθηκε άθεος από οικογενειακή επιλογή, αλλά το αντίθετο και αποπειράθηκε να ανοίξει διάλογο με το παράλογο. Ο Μπέργκμαν δεν τρελάθηκε, ίσως επειδή δεν ασχολήθηκε τόσο με τη φιλοσοφία, αλλά κυρίως με τη μυθοπλασία στο θέατρο και τον κινηματογράφο και διοχέτευσε την τρέλα στους ήρωές του, όπως η Κάριν που προανέφερα, ενώ σε άλλους επεφύλαξε την αυτοκτονία.\n5. Η μεταπολεμική Σουηδία είναι γνωστή για το μεγάλο ποσοστό των αυτοκτονιών, που έρχονται παράλληλα, ενίοτε και σαν αποτέλεσμα της κατάρρευσης της θρησκευτικής πίστης.\nΜετά από τα πρώτα αυτά στοιχεία ας δούμε κάποια αντίστοιχα από τη θεματική του δημιουργού:\nΣε μία από τις πρώτες ταινίες του, την Φυλακή του 1948, ένας γέρος στα πρόθυρα της τρέλας, αγαπημένο μοτίβο του Μπέργκμαν, προτείνει σε έναν πρώην μαθητή του και νυν σκηνοθέτη να κάνει μια ταινία με θέμα την βαθιά του πεποίθηση πως ο Θεός πέθανε και επήλθε το βασίλειο του Διαβόλου. Άρα ο Παράδεισος γκρεμίστηκε και τη θέση του πήρε η Κόλαση. Για κάτι τέτοιο όμως δεν έχει πεισθεί ακόμη ο Μπέργκμαν. Θα πραγματευθεί σοβαρά το θέμα σε αρκετές από τις κατοπεινές του ταινίες, όπως στην Έβδομη σφραγίδα και στην Τριλογία της σιωπής. Ίσως και να μην πείστηκε ποτέ, γιατί ενώ το θέμα είχε περάσει σε δεύτερο επίπεδο, επανήλθε βασανιστικά αυτοβιογραφικό στην τελευταία φιλοδοξη, σπουδαία ταινία του, Φαννύ και Αλέξανδρος, του 1983. Προσωπικά και ενώ με απασχολούσε ο δημιουργός για μια δεκαπενταετία, νόμισα το βράδυ της προβολής της πως εκείνος άνοιξε οριστικά τα χαρτιά του και στεναχωρήθηκα που δήλωσε πως τα κλείνει και δεν ξανακάνει άλλη ταινία. Έκανε δυό-τρεις ακόμη. Ίσως βασίστηκε σε ένα ερωτηματικό και δεν τελειώνεις το έργο σου αφήνοντας το ερωτηματικό στο θεατή. Θέλει πολύ κουράγιο για να εγκαταλείψει ο δημιουργός την έκβαση του παιχνιδιού του στο θεατή. Παρεμπιπτόντως ο τρελός της παραπάνω ταινίας λέει, μεταξύ αλλων:\nΜετά τη ζωή έρχεται ο θάνατος και πρέπει οι συναισθηματικοί να βρουν παρηγοριά στην εκκλησία. Ο Διάβολος θα μας καλέσει στην εκκλησία, γιατί εκείνη πάντοτε τον υπηρετούσε. Γιατί αποκαλούμε το Διάβολο ‘‘Κακό’’; Ικανοποιεί μονάχα τις ανθρώπινες ανάγκες. Ο Θεός είναι νεκρός, ανίσχυρος, ξοφλημένος, εκμηδενισμένος και αυτό απλοποιεί τα πράγματα αρκετά.\nΔεν έχω να συμπληρώσω τίποτε πέραν της άποψής μου πως ο διάλογος του Μπέργκμαν με τον υπαρκτό ή ανύπαρκτο Θεό μόλις είχε αρχίσει.\nΟ Μίνους ρωτάει την Κάριν στο Μέσα από το σπασμένο καθρέφτη:\n«Ποιός είναι αυτός που θα έρθει;». Εκείνη του απαντά: «Δεν ξέρω, κανείς δεν είπε κάτι το συγκεκριμένο, όμως πιστεύω ότι ο Θεός θα αποκαλυφθεί μπροστά μας, μέσα σ’ αυτό το δωμάτιο και από αυτή τη πόρτα. Είναι όλοι τόσο ήρεμοι και τόσο τρυφεροί. Και περιμένουν. Και η αγάπη τους… ΑΓΑΠΗ…\nΟ δημιουργός κρατάει για ισχυρό χαρτί του την Αγάπη, που στη δύσκολη καμπή του διαλόγου θα την ονομάσει Θεό και από αυτήν θα αντλήσει τη δύναμή του. Το έλλειμμα αγάπης που συχνά εμφανίζουν οι ήρωές του τούς μετατρέπει σε άθεους. Πρόκειται φυσικά για αποφυγή του δημιουργού να αντιμετωπίσει τον Θεό πέραν του Καλού και του κακού, όπως θα έλεγε ο Νίτσε, στα χωράφια που θα συναντήσεις την παγωνιά της τρέλας. Ο ήρωας της Έβδομης σφραγίδας παίρνει μαζί του όσους δεν κατάφεραν στη ζωή τους να αγαπήσουν, προσφέροντας μια κούπα γάλα ή ένα πιάτο αγριοφράουλες. Με την αμφισβήτηση της θρησκευτικής πίστης ο ιππότης κηρύσσει την ιδέα του μηδενός, αφού εντέλει ο φόβος είναι το μοναδικό θεμέλιο της θρησκείας. Υπάρχει Θεός; Ο ιππότης φεύγει χωρίς να δώσει απάντηση στο ερώτημά του. Ο Μπέργκμαν έδωσε πριν φύγει από αυτό το κόσμο; Εμείς θα δώσουμε; Ο ορθολογισμός της εποχής μας απαντά όχι και προσωπικά δεν ασχολούμαι ιδιαίτερα με το ερώτημα. Όμως ο μισός και πλέον πλανήτης ασχολείται και ακόμη χάνονται ζωές στο όνομα του Αλλάχ.\nΠιστεύοντας σε μια ανώτερη δύναμη αποκτά νόημα η ζωή; Ο μπλαζέ ιπποκόμος του ιππότη προτείνει την εύρεση του νοήματος μέσα στην καθημερινότητα και δεν ασχολείται με αφελή ερωτήματα, τα οποία όμως είναι ικανά να στηρίξουν μια ρωμαλέα μυθοπλασία σαν αυτή του Μπέργκμαν. Χιούμορ επιπέδου κάνει με τον αντικληρισμό του στα Ερωτικά μαθήματα και στα Χαμόγελα καλοκαιρινής νύχτας.\nΣτην Έβδομη σφραγίδα τον απασχολεί η κλονισμένη πίστη του ιππότη. Μετά θα έρθει η ώρα της Τριλογίας, εκεί που ο δημιουργός θα επιχειρήσει να τακτοποιήσει οριστικά τους ανοιχτούς λογαριασμούς του με την υπόθεση του Θεού, αυτό που έλεγε και ο ομότεχνός του στο θέατρο, Αντονέν Αρτώ: «Να τελειώνουμε μια για πάντα με την υπόθεση του Θεού». Ο Αρτώ την τελείωσε και τρελάθηκε, όπως κι ο Νίτσε. Ο γιός του πάστορα από την Ουψάλα άφησε το θέμα ανοιχτό για παν ενδεχόμενο. Το επαναφέρει ο Ιππότης στην Σφραγίδα:\nΓιατί δεν μπορώ να σκοτώσω τον Θεό μέσα μου; Γιατί συνεχίζει να ζει μ’ αυτόν τον οδυνηρό και ταπεινωτικό τρόπο όσο κι αν τον καταριέμαι και θέλω να τον πετάξω από την καρδιά μου; Θέλω γνώση κι όχι πίστη, όχι υποθέσεις. Θέλω ο Θεός να μου αποκαλυφθεί, να μου απλώσει το χέρι του, να μου μιλήσει.\nΟ Ντάβιντ στο Σπασμένο καθρέφτη αποπειράται να αυτοκτονήσει στην Ελβετία, αλλά μπλοκάρουν τα φρένα του αυτοκινήτου του, με τις δύο ρόδες μετέωρες μπροστά στο γκρεμό κι εκείνος σέρνεται έξω κι επιζεί με την τρομάρα του εγχειρήματός του να τον τσακίζει.\nH Κάριν περιγράφει τον Θεό:\nΜε πλησίασε και είδα το αποκρουστικό πρόσωπο του ζώου γεμάτο κακία. Ανέβηκε επάνω μου και προσπάθισε να μπει μέσα μου. Όμως εγώ πάλεψα. Τα μάτια του ήταν ψυχρά, ήρεμα. Όταν δεν μπόρεσε να μπει μέσα μου, συνέχισε να σκαρφαλώνει πρώτα στο στήθος μου και στο πρόσωπό μου και στη συνέχεια στον τοίχο.\nΟ Μίνους ρωτά τον πατέρα του αν ο Θεός θα μπορούσε να είναι αυτός που περιέγραψε η Κάριν, δηλαδή «ένας αόρατος δυνάστης, τοποθετημένος στο χάος» και καταλήγει: «Όχι μπαμπά, δε γίνεται τίποτε. Ο Θεός δεν υπάρχει στο δικό μου κόσμο».\nΣτην Πηγή των παρθένων, ο Τέρε πηγαίνει στον τόπο του εγκλήματος. Ρίχνει κατάρες προς τον ουρανό, αλλά μετά βλέπει να κυλά μια πηγή εκεί όπου κείτοταν το πτώμα της κόρης του. Σε ένδειξη μετάνοιας, αποφασίζει να κτίσει εκκλησία στον τραγικό και θαυματουργό τόπο. Η ταινία αυτή, που μοιάζει με χριστιανικό μήνυμα, γυρίστηκε λίγο πριν την Τριλογία, του απευθείας διαλόγου του Μπέργκμαν με τον Θεό. Στην επόμενη ταινιία, Το μάτι του διαβόλου, ο «καλός θεός είναι βοηθός του διαβόλου». Και ο Σαρτρ γράφει το 1951 το Ο Διάβολος και ο καλός Θεός.\nΜετά έρχεται η Τριλογία, και ο δημιουργός της δηλώνει πως:\nΟι τρεις αυτές ταινίες έχουν θέμα τους όχι μια πρόοδο, αλλά μια οπισθοχώρηση. Μέσα από το σπασμένο καθρέφτη η βεβαιότητα έχει ξεπεραστεί. Στους Κοινωνούντες η βεβαιότητα απογυμνώνεται, εκτείθεται. Η Σιωπή, η σιωπή του Θεού είναι η άρνηση της βεβαιότητας.\nΌμως αυτές οι δηλώσεις είναι θεωρητικές κατασκευές· δηλώνουμε κι εμείς μπεργμανικά πως η βεβαιότητα είναι αβέβαιη. Ο ίδιος δηλώνει:\nΣτην Σουηδία ζούμε με την ψευδαίσθηση ότι έχουμε τα πάντα. Αλλά στο κέντρο της γεμάτης ζωής έχουμε ένα μεγάλο κενό, χάσαμε την ψευδαίσθηση του Θεού. Μέσα στις ταινίες μου περιγράφω το κενό αυτό καθώς και ό,τι εφευρίσκουν οι άνθρωποι για να το καλύψουν…\nΥποκλινόμαστε μπροστά στην εντιμότητά του και στην κραυγή του Μίνους στο Μέσα από το σπασμένο καθρέφτη: «Θεέ μου! Θεέ μου! Βοήθησέ μας».\nΟ Μίνους επικαλείται συνεχώς το Θεό και στο τέλος σωπαίνει εξαντλημένος.\nΟ Θωμάς στους Κοινωνούντες, αφού τελέσει το μυστήριο της Θείας Λειτουργίας για τους ενορίτες του, αφήνει να διαφανούν οι ρωγμές της πίστης του απέναντι στο Θεό. Η Μάρθα τον επικρίνει: «Ο Θεός δεν μίλησε ποτέ γιατί δεν υπάρχει. Τα κάνεις όλα αηδιαστικά εύκολα».\nΣυγκλονιστικά είναι τα λόγια του πάστορα Θωμά προς τον Ιωνά, όταν ο δεύτερος βρίσκεται στο κρίσμο σημείο του βίου του, λίγο πριν αυτοκτονήσει:\nΕίμαστε χωρίς χαρά και γεμάτοι άγχος. Όλη αυτή η βρωμερή μυρωδιά, παλιά μπόχας θεότητας, όλη αυτή η υπερφυσική ανικανότητα κι αυτό το ταπεινωτικό αίσθημα ενοχής. Μου έδωσες το φόβο σου και σου έδωσα έναν σκοτωμένο Θεό.\nΟ Θωμάς έβαλε ζητήματα σκληρά. Επανέφερε τα λόγια του Αρτώ που αποκαλεί το Θεό «βρωμερό αέριο» και πρέπει να απαλλαγούμε από αυτόν το συντομώτερο, για να ξαναβρούμε τη χαρά της ζωής. Όμως ο Αρτώ βυθίστηκε στο τελειωτικό σκοτάδι της τρέλας του. Επανέφερε τις εκκλήσεις του Χριστού προς τον επουράνιο, εκείνο το «γιατί με εγκατέλειψες», την αμφιβολία, δηλαδή, στην κρίσιμη ώρα του σταυρού, απέναντι σ’ αυτά που πίστεψε και δίδαξε. Γιατί όχι και την ίδια αμφιβολία του Μπελογιάννη, όταν μπροστά στο εκτελεστικό απόσπασμα διαπίστωσε πως πεθαίνει κατά λάθος. Όλα έγιναν για «ένα πουκάμισο αδειανό», όπως λέει και ο ποιητής. Όταν χάθηκε η πίστη ήρθε ο τρόμος του κενού.\nΟ Θωμάς προσπαθεί να παρηγορήσει τον Ιωνά:\nΘα ζήσεις Ιωνά, το Καλοκαίρι πλησιάζει. Έχεις το χωράφι σου με τις φράουλες και τα ανθισμένα γιασεμιά. Και οι μέρες ζεστές κι ατέλειωτες. Είναι ο επίγειος Παράδεισος, κάτι για το οποίο αξίζει να ζήσει κανείς.\nΟ Ιωνάς δεν μπόρεσε να αντιμετωπίσει τον τρόμο του κενού και αυτοκτόνησε.\nΟ Μπέργκμαν τον αντιμετώπισε καταφεύγοντας στο νησί του, το Φάρο, όπου καλούσε τους ανθρώπους που ήθελε και όχι όλους τους ανθρώπους του Θεού και δια του Ιωνά εκφέρει το καζαντζακικό:\nΟ Θεός δεν υπάρχει πια. Τώρα είμαι ελεύθερος! Επιτέλους ελεύθερος!\nΑλήθεια όλα εκείνα που μαρτυράνε για τον πάστορα πατέρα του Μπέργκμαν πόση σχέση έχουν με την Αγάπη; Και αυτά που μαρτυράνε οι κακοποιημένες, ουκ ολίγες σύζυγοι του Μπέργκμαν γι΄ αυτόν και τα τέκνα του χαρτογραφημένα και αχαρτογράφητα πού κολλάνε; Απλά ο Μπέργκμαν μιλούσε για την «κραταιά ως Θάνατο Αγάπη», πέραν της γονικής, της συζυγικής, δηλαδή για την ουτοπική Αγάπη ή αν θέλετε για τη δυνατότητα να έρθουμε σε ουσιαστική επαφή με τον άλλον.\nΟι Λουθηρανοί δίπλα του μιλάνε ακόμη για Χάρη, Πίστη και Αγία Γραφή. Και η μητέρα μου ποτέ δεν πήρε ηρεμιστικά στη ζωή της, παρά το αβυσσαλέο της άγχος και την κατάθλιψή της. Αρκούταν στο σταυρό και στο «Παναγία βόηθα». Εγώ σαν τους ήρωες του Μπέργμαν καταφεύγω στις ιατρικές λύσεις. Ο Άλγκοτ στους Κοινωνούντες κατονομάζει τα Ευαγγέλια σαν «αληθινά ναρκωτικά». Μήπως πρέπει να κατασκευάσουμε έναν νέο Θεό, όπως έκανε η ανθρώπινη σκέψη κάθε φορά που έχανε το Θεό της; Έναν Θεό που δεν μπορεί να σταθεί μέσα στις ανόητες πράξεις του επαρχιακού εφημέριου, στο γραφικό μας εκκλησάκι ή στο εσωτερικό του ψυχρού πρεσβυτερίου.\n«Δεν πιστεύω ότι υπάρχει Θεός», λέει η Μαρία, στα Καλοκαιρινά παιχνίδια, «αλλά κι αν υπάρχει, παντοτινά θα τον μισώ… Αν ήταν μπροστά μου, θα τον έφτυνα κατά πρόσωπο».\nΜια ταινία στοχασμός πάνω στο νόημα της ζωής που και εκεί το μήνυμα του δημιουργού είναι η Αγάπη.\n«Θα σου πω τι ελπίζω. Πιστεύω πως υπάρχει Αγάπη. Ο Θεός είναι Αγάπη», μιλάει επιτέλους ο πατέρας στο τέλος του Σπασμένου καθρέφτη, οδηγώντας τον γιο του στο να αποστρέψει το πρόσωπο από τη ρήση εκείνου που θα προτιμούσε να μη μίλαγε.\n«Βλέπομεν γαρ άρτι δι’ εσόπτρου αινίγματι, τότε δε πρόσωπον προς πρόσωπον…», γράφει ο Απόστολος Παύλος στην «Προς Κορινθίους» επιστολή του.\n«Μετά το Φάννυ κι Αλέξανδρος δε θα ξανακάνω άλλη ταινία μεγάλου μήκους. Ποτέ μου δε διασκέδασα και δε δούλεψα τόσο. Το Φάννυ και Αλέξανδρος αντιπροσωπεύει όλη μου τη ζωή», δηλώνει ο Μπέργκμαν.\nΜια «ταινία-απολογισμός», με το άλογο στοιχείο να βρίσκεται παρόν σ’ αυτή την ταινία-διαθήκη. Ο Μπέργκμαν ξεκαθαρίζει άραγε οριστικά τους λογαριασμούς του; Θεωρεί πως η κόλαση είναι η ερημιά της αρρωστημένης χριστιανικής ηθικής και δεν έχουμε λόγο να του αντιμιλήσουμε. Ο Αλέξανδρος συνειδητοποιεί πως ο Θεός είναι ένα σκιάχτρο που το κινούν σαν γελοία μαριονέτα.\nΓιατί όλη αυτή η τρομαχτική επιμονή του Μπέργκμαν με τον Θεό, αφού διαρκώς δηλώνει την ανυπαρξία του; Μια πάλη που χρειάζεται πολύ μελάνι να την αποσαφηνίσεις.\nΑς κλείσουμε με δυο-τρία προσωπικά του. Η φιλότεχνη μητέρα του, λαχταρούσε διαζύγιο από τον πατέρα, αλλά έπαψε να διεκδικεί ουτοπίες, βολεύτηκε μέσα στην αμαρτία, την εξομολόγηση, την τιμωρία, τη συγχώρεση. Ο γιος της έγραψε για τον ίδιο:\nΣε όλα αυτά ενυπήρχε μια λογική την οποία αποδεχόμασταν και νομίζαμε ότι καταλαβαίναμε. Πιθανώς αυτή η κατάσταση να συνετέλεσε και στην άνευ αντιρρήσεων αποδοχή του ναζισμού. Ποτέ δεν είχαμε ακούσει τη λέξη ελευθερία και, σίγουρα, δεν την είχαμε γευτεί ποτέ.\nΥπήρξε και αντισημίτης και φιλοναζιστής στη δεκαετία του ’30, αλλά αυτά δεν σημαίνουν και πολλά μέσα σε έναν αιώνα που ο φασισμός εισέβαλλε από παντού και δεν μπορούσες να ξεδιακρίνεις τον πατερούλη από τον άγγελο εξολοθρευτή. Και στο κάτω κάτω, ότι κι αν επιλέξεις ανάμεσα στην ηθική και στην αισθητική, στο τέλος του δρόμου θα σε περιμένει το άλλο για να σε εκδικηθεί. Το είπε ο Λένιν και πριν από αυτόν ο Λωτρεαμόν και μετά από αυτόν ο Γκοντάρ, για να αναφέρουμε και τον άνθρωπο που επεσήμανε από τους πρώτους τον σπουδαίο δημιουργό το 1958, με το άρθρο του «Μπεργκμανόραμα». Στο τέλος της ζωής του, ο Μπέργκμαν δήλωσε πως δεν βλέπει πια ταινίες, είδε καθυστερημένα το Μελισσοκόμο του Αγγελόπουλου και ενθουσιάστηκε. Η σιωπή του μπεργκμανικού Θεού και η αγγελοπουλική σιωπή της Ιστορίας μήπως είναι χρυσός και αφηγηματικό χρυσωρυχείο; Κουραστήκαμε να θορυβούμε πάνω στο τομάρι της γης, όπως είπε και ο Καζαντζάκης, ας στρέψουμε το πρόσωπό μας προς τη σιωπή.\nΕν κατακλείδι ο Μπέργκμαν δηλώνει:\nΔόξα τω Θεώ, δεν είμαι και τόσο περίπλοκος. Ο κόσμος είναι πολύ απλός.\nΌμως ο Μπέργκμαν δεν είναι Μπουνιουέλ που με το θανατηφόρο χιούμορ των υπερρεαλιστών δήλωσε:\nΔόξα τω Θεώ είμαι ένας άθεος.\nΟ κόσμος του Μπέργκμαν είναι περίπλοκος, ενώ ο ίδιος δεν φρόντισε ποτέ να τον απλοποιήσει και όπως ο Δον Λουί, τον μετέτρεψε σε μόνιμο διανοητικό παιχνίδι.\nPosted in ΝΠ | Αφιερώματα,ΝΠ | Δοκίμια,ΝΠ | Κινηματογράφος and tagged χριστιανισμός,Ίνγκμαρ Μπέργκμαν,Γιάννης Σολδάτος,κινηματογράφος on 11.04.2019 by L'apprendista.\nΊνγκμαρ Μπέργκμαν, Ένα τραγούδι\nΤο τραγούδι «Soldaten stod med sitt gevär», (στίχοι: Ingmar Bergman, μουσική: Erik Nordgren), ακούγεται στην ταινία του Σουηδού σκηνοθέτη, Ansiktet (1958).\nΦαντάρος τ’ όπλο έχει αγκαλιά,\nοι εχθροί κι η μάχη ’ναι κοντά,\nλάβρες και μπόρες, κακός καιρός,\nσέρνει το βήμα με κόπο εμπρός.\nΑπό τα δάση χιμάν οι εχθροί,\nτρόμος του κόβει τη χολή,\nτο αίμα ποτάμι ρέει στις πληγές,\nχαίρεται ο χάρος τόσες ψυχές.\nΤης νίκης πήρε το στεφάνι,\nτης νύχτας η βροχή τον πιάνει,\nγια την καλή του μια γραφή\nσκύβει και γράφει στο χαρτί.\nΠνοή ’ναι η αγάπη,\nψυχή ’ναι, καρδιά,\nκουράγιο είν’ η αγάπη,\nζεστή μι’ αγκαλιά.\nΗ αγάπη είναι μια,\nείν’ αδιαίρετη, απλή,\nείν’ εμπρός σου εδώ να\nκι όμως μένει κρυφή.\nSoldaten stod med sitt gevär\nDet var krig och fienden var när\nSolen lyste och vinden ven\nSoldaten tågade på trötta ben\nFienden flög ur skogen fram\nDet blev hett om örat på vår man\nKnivarna blänkte och blodet spröt\nMången krigare, döden njöt\nSoldaten bar seger i hatten\nDet rängnade väldigt i natten\nSoldaten satt för sej själv och skrev\nHan skrev till kärestan långt ett brev\nKärlek ger vila\nKärlek ger tröst\nI klenaste bröst\nKärlek är ett\nKann aldrig bli två\nKärlek är lätt\nOch svårt att förstå\nΑπόδοση από τα σουηδικά: Κώστας Κουτσουρέλης\nμε τη συνεργασία της Κορίνας Λεγάκη\nPosted in ΝΠ | Αφιερώματα,ΝΠ | Κινηματογράφος,ΝΠ | Ποίηση and tagged ποίηση,Ίνγκμαρ Μπέργκμαν,κινηματογράφος on 10.04.2019 by L'apprendista.


Το πλήρες πρόγραμμα των μεγάλων παιχνιδιών στο lockdown\nBethome Νέα για στοίχημα Το πλήρες πρόγραμμα αγώνων στο lockdown\nΚανείς λάτρης των σπορ και του στοιχήματος δεν θα μείνει παραπονεμένος στη δεύτερη καραντίνα του 2020. Όλα τα σημαντικά πρωταθλήματα και οι σπουδαίες διοργανώσεις συνεχίζουν κανονικά το πρόγραμμά τους! Οι νόμιμες ιστοσελίδες στοιχήματος διαθέτουν ευρεία γκάμα επιλογών για κάθε αγώνα.\nΤο Σάββατο 21 Νοεμβρίου με την 9η αγωνιστική επιστρέφει το ελληνικό πρωτάθλημα, μετά τη διακοπή λόγω των εθνικών ομάδων. Το ντέρμπι των “αιωνίων”, με τον Ολυμπιακό να υποδέχεται τον Παναθηναϊκό, έχει οριστεί για την ίδια μέρα.\nΌλα τα γνωστά πρωταθλήματα της Ευρώπης ξεκινούν και πάλι μαζί με αυτό της χώρας μας. Πρώτα, αρχίζει ξανά η ισπανική La Liga την Παρασκευή 20 Νοεμβρίου, και το επόμενο 24ωρο ξεχωρίζει το Ατλέτικο Μαδρίτης – Μπαρτσελόνα. Το Σάββατο 21 Νοεμβρίου επανέναρξη έχουμε στην αγγλική Premier League, στη γερμανική Bundesliga και στην ιταλικά Serie A. Στα ματς της ίδια μέρας συμπεριλαμβάνονται το Λίβερπουλ – Λέστερ, Τότεναμ – Μάντσεστερ Σίτι και Μπάγερν Μονάχου – Βέρντερ Βρέμης.\nΤο Champions League και Europa League θα προχωρήσουν επίσης όπως είχε προγραμματιστεί. Ο Ολυμπιακός φιλοξενεί τη Μάντσεστερ Σίτι την Τετάρτη 25 Οκτωβρίου για την κορυφαία διασυλλογική διοργάνωση. Την Πέμπτη 26 Οκτωβρίου για το Γιουρόπα Λιγκ, η ΑΕΚ θα παίξει εντός με τη Ζόρια και ο ΠΑΟΚ εκτός με την Αϊντχόφεν.\nΟι εθνικές ομάδες πιάνουν δουλειά με τα προκριματικά του Euro. Τα τέσσερα εισιτήρια που απομένουν θα βρουν κάτοχο την Πέμπτη 12 Νοεμβρίου. Γι’ αυτά θα αναμετρηθούν Ουγγαρία με Ισλανδία, Βόρεια Ιρλανδία με Σλοβακία, Γεωργία με Βόρεια Μακεδονία και Σερβία με Σκωτία.\nΤο UEFA Nations League είναι άλλη μία διοργάνωση που συνεχίζει. Η Εθνική μας θα αγωνιστεί εκτός με τη Μολδαβία (15/11) και στη συνέχεια εντός έδρας με τη Σλοβενία (18/11). Δυνατό ματς προβλέπεται να είναι αυτό της Πορτογαλίας και της Γαλλίας (14/11).\nΠριν από αυτά, θα δοθούν αρκετά διεθνή φιλικά, τα πιο πολλά στις 11 και 12 Νοεμβρίου. Ξεχωρίζει το Ελλάδα – Κύπρος, αλλά και το Ολλανδία – Ισπανία (11/11).\nΦυσικά, και η Ευρωλίγκα συνεχίζεται, και υπάρχει πάντα ελληνικό ενδιαφέρον. Ο Ολυμπιακός θα παίξει στο επόμενό του ματς με την Άλμπα Βερολίνου (12/11) και ο Παναθηναϊκός με την Εφές Αναντολού (13/11), και οι δύο στην Ελλάδα.


Πολυμηχανημα Xerox Workcentre 5021v_b - Φωτοτυπικα (PER.451062)\nΑρχική > Υπολογιστές > Φωτοτυπικά > ΠΟΛΥΜΗΧΑΝΗΜΑ XEROX WORKCENTRE 5021V_B\nΠΟΛΥΜΗΧΑΝΗΜΑ XEROX WORKCENTRE 5021V_B\nΤο πολυμηχάνημα Xerox WorkCentre 5021V_B, είναι μια προσιτή συσκευή που σας επιτρέπει να εκτυπώσετε, να αντιγράψετε και να σαρώσετε τα πιο κοινά έγγραφα του γραφείου σας, μεγέθους έως και 11 x 17 in. / A3.\nΤαχύτητα εκτύπωσης: Έως 20 ppm.\nΕκτύπωση πρώτης σελίδας: 14 δευτερόλεπτα.\nΜέγιστη ανάλυση εκτύπωσης: 600 x 600 dpi.\nΜνήμη εκτύπωσης (βασική): 128 MB.\nPage Description Languages (PDL): HBPL.\nΧαρακτηριστικά εκτύπωσης: 256-bit grayscale, εκτύπωση φυλλαδίων, μεικτά έγγραφα, N-up, εκτύπωση αφίσας, λειτουργία εξοικονόμησης γραφίτη, υδατογραφήματα.\nΧρόνος πρώτης αντιγραφής: 7.5 δευτερόλεπτα.\nΧαρακτηριστικά αντιγραφής: Αυτόματη μείωση, αντιγραφή ID Card, Πιο σκούρο/Πιο φωτεινό, N-up, Σμίκρυνση/Μεγέθυνση.\nΠροορισμοί σάρωσης: Σάρωση σε PC, Σάρωση σε TWAIN application.\nΜορφές αρχείων: BMP, PDF, TIFF.\nΧωρητικότητα χαρτιού: Δίσκος (δίσκος bypass): 100 φύλλα. Δίσκος 1: 250 φύλλα. Δίσκος 2 (προαιρετικός): 500 φύλλα.\nΤυπική χωριτικότητα χαρτιού: 350 φύλλα.\nΜέγιστη χωρητικότητα χαρτιού: 850 φύλλα.\nΛειτουργίες: Αντιγραφή, εκτύπωση, σάρωση.\nΚύκλος εργασιών: Έως 20,000 εικόνες/μήνα.\nΈξοδος διπλής όψης: Χειροκίνητη.\nΤροφοδότης εγγράφων: Platen cover.\nΥποστήριξη OS: Linux, Windows 2003 Server, Windows 2008 Server, Windows 7, Windows Vista, Windows XP.\nΠιστοποιήσεις: CE Mark applicable to Directives 2006/95/EC, 2004/108/EC and 1999/5/EC, UL 60950-1/CSA 60950-1-07, 2nd Edition.\nΠΟΛΥΜΗΧΑΝΗΜΑ XEROX WORKCENTRE 5021V_B (PER.451062)\n• Ταχύτητα εκτύπωσης: Έως 20 ppm.\n• Εκτύπωση πρώτης σελίδας: 14 δευτερόλεπτα.\n• Μέγιστη ανάλυση εκτύπωσης: 600 x 600 dpi.\n• Μνήμη εκτύπωσης (βασική): 128 MB.\n• Page Description Languages (PDL): HBPL.\n• Χαρακτηριστικά εκτύπωσης: 256-bit grayscale, εκτύπωση φυλλαδίων, μεικτά έγγραφα, N-up, εκτύπωση αφίσας, λειτουργία εξοικονόμησης γραφίτη, υδατογραφήματα.\n• Χρόνος πρώτης αντιγραφής: 7.5 δευτερόλεπτα.\n• Χαρακτηριστικά αντιγραφής: Αυτόματη μείωση, αντιγραφή ID Card, Πιο σκούρο/Πιο φωτεινό, N-up, Σμίκρυνση/Μεγέθυνση.\n• Προορισμοί σάρωσης: Σάρωση σε PC, Σάρωση σε TWAIN application.\n• Μορφές αρχείων: BMP, PDF, TIFF.\n• Χωρητικότητα χαρτιού: Δίσκος (δίσκος bypass): 100 φύλλα. Δίσκος 1: 250 φύλλα. Δίσκος 2 (προαιρετικός): 500 φύλλα.\n• Τυπική χωριτικότητα χαρτιού: 350 φύλλα.\n• Μέγιστη χωρητικότητα χαρτιού: 850 φύλλα.\n• Λειτουργίες: Αντιγραφή, εκτύπωση, σάρωση.\n• Κύκλος εργασιών: Έως 20, 000 εικόνες/μήνα.\n• Έξοδος διπλής όψης: Χειροκίνητη.\n• Τροφοδότης εγγράφων: Platen cover.\n• Υποστήριξη OS: Linux, Windows 2003 Server, Windows 2008 Server, Windows 7, Windows Vista, Windows XP.\n• Πιστοποιήσεις: CE Mark applicable to Directives 2006/95/EC, 2004/108/EC and 1999/5/EC, UL 60950-1/CSA 60950-1-07, 2nd Edition.\nΠΟΛΥΜΗΧΑΝΗΜΑ XEROX WORKCENTRE 5021V_B PER.451062 XEROX XEROX ΦΩΤΟΤΥΠΙΚΑ ΠΟΛΥΜΗΧΑΝΗΜΑ XEROX WORKCENTRE 5021V_B


Θεατρική παράσταση: "Πιτσιμπούργκο" - Go2 Cyprus Events - Οδηγός Διασκέδασης για όλη την Κύπρο!\nΠιτσιμπούργκο, 6 Γενάρη 1913\n«Αγαπημένη μου Ελέγκω, άργησα να σου γράψω γιατί εν ήβρισκα γραμματικό, κι όλοι δω πέρα τρέχουνε κι ιδρώνουνε ολημερίς, γι’ αυτό κουβαληθήκανε στην Αμερική …;»\nΧίος, 28 Μαρτη 1913\n«Δημοστένη μου, μόλις έλαβα το γράμμα σου μού ‘ρθε λιγοθυμιά. Αχ, Δημοστένη μου, εν έπρεπε να πάρεις το παπόρι …;»\nΤο έργο της Σώτης Τριανταφύλλου «Πιτσιμπούργκο» είναι μια ανταλλαγή επιστολών μεταξύ δυο συζύγων, οι οποίες τοποθετούνται μεταξύ 1913 και 1914: της Ελέγκως, που βρίσκεται στη Χίο και του Δημοστένη, που έχει ταξιδέψει ήδη για το Πίτσμπουργκ. Ο σύζυγος αναγκάζεται να μεταναστεύσει στην Αμερική για να στηρίξει την οικογένειά του, εγκαταλείποντας τη νέα του γυναίκα στο νησί.\nΠαρακολουθώντας την αλληλογραφία των δύο ανθρώπων, βιώνουμε από πρώτο χέρι τις συνήθειες και τις ιδιαιτερότητες της κοινωνίας της Χίου και της εποχής, αλλά και τις δύσκολες συνθήκες εργασίας της ζωής των μεταναστών στο Πίτσμπουργκ στην αρχή του αιώνα, απολαμβάνουμε το θαυμαστό ιδίωμα της Χίου και αναλογιζόμαστε την σύμπτωση των καιρών και την ανάγκη της ιστορίας να επαναλαμβάνεται αμείλικτα.\nΣτην εποχή μας πολλοί είναι αυτοί που αναγκάζονται να μεταναστεύσουν, κυρίως νέοι καταγόμενοι από χώρες που παραδοσιακά υποδέχονταν μετανάστες. Τώρα οι ίδιες αυτές χώρες σταδιακά μετατρέπονται σε χώρες εξαγωγής μεταναστών. Οι συνθήκες εξαναγκάζουν τους απελπισμένους ανθρώπους να ξεριζωθούν από τις χώρες τους και να προσπαθήσουν να επαναπροσδιορίσουν τη ζωή τους σε ένα ξένο τόπο.\nΗ ομάδα που θα παρουσιάσει το έργο «Πιτσιμπούργκο» της Σώτης Τριανταφύλλου, έχει την ακόλουθη σύσταση:\nΣκηνοθεσία, δραματουργική επεξεργασία: Αιμίλιος Χαραλαμπίδης.\nΕρμηνεία: Λευτέρης Σαλωμίδης, Τζωρτζίνα Τάτση, Αντώνης Κατσαρής, Χρίστος Κωνσταντινίδης.\nΜουσική: Δημήτρης Μπρέντας.\nΣχεδιασμός φωτισμού, video art: Γιώργος Ιωάννου, Ευριπίδης Δίκαιος.\nΣκηνογραφία: Μαρία Βασιλειάδου.\nΚοστούμια: Ελένη Τζιρκαλλή.\nΚίνηση: Dany Emelia Celner.\nΒοηθός σκηνοθέτη: Χρίστος Κωνσταντινίδης.\nΣχεδιασμός προγράμματος και αφίσας: Χριστιάνα Καραγιάννη.\nΗ πρεμιέρα του έργου θα δοθεί το Σάββατο 6 Οκτωβρίου 2012 και τελεί υπό την αιγίδα του Αναπληρωτή Κυβερνητικού Εκπροσώπου, κ. Χρίστου Χριστοφίδη.\nΤην παράσταση στηρίζουν το Υπουργείο Εσωτερικών, ο Θεατρικός Οργανισμός Κύπρου, το Πανεπιστήμιο Frederick, οι Πολιτιστικές Υπηρεσίες του Υπουργείου Παιδείας και Πολιτισμού και η ΑΤΗΚ.\nΟι παραστάσεις θα δίνονται καθημερινά από τις 6 μέχρι και τις 14 Οκτωβρίου 2012 στο Υπόγειο του Σατιρικού Θεάτρου, στις 20.30 στη Λευκωσία. Η παράσταση θα παρουσιαστεί στις 18 Οκτωβρίου 2012 στο Παλιό Ξυδάδικο, στις 20.30 στη Λεμεσό.\nΕίσοδος: ?15 και ?10.\nΓια πληροφορίες και προκρατήσεις εισιτηρίων παρακαλώ επικοινωνήστε στο τηλ. 99519771\nPosted in: UncategorizedTagged : 10 οκτωβρίου 2012,11 οκτωβρίου 2012,12 οκτωβρίου 2012,13 οκτωβρίου 2012,14 οκτωβρίου 2012,18 οκτωβρίου 2012,6 οκτωβρίου 2012,7 οκτωβρίου 2012,8 οκτωβρίου 2012,9 οκτωβρίου 2012,θεατρική παράσταση,πιτσιμπούργκο\nΘεατρική παράσταση: «Θα ΄σαι δω ξανά του χρόνου»


Κατευόδιο στους εργάτες του λόγου - Page 3\n19-01-2011, 11:26 PM #21\nΤον Ανδρέα Μπελεζίνη τον γνώρισα πριν από 37 χρόνια σχεδόν. Κοινές παρέες και φίλοι μάς έφεραν αρκετές φορές γύρω από τα ίδια τραπέζια σε ταβέρνες. Ήμουν νέος, με ενδιέφεραν πράγματα διαφορετικά από εκείνα που άρεσαν στον Μπελεζίνη. Όμως τον άκουγα πάντοτε κρεμασμένος από τα χείλη του, όπως πιστεύω πρέπει να συνέβαινε με τους πάμπολλους μαθητές που δίδαξε και που αποκλείεται να τον έχουν ξεχάσει. Το πάθος του για τη λογοτεχνία και η θεατρική του φωνή σε έκαναν να θες να μοιραστείς τα ενδιαφέροντά του. Το 1976 έφυγα, χαθήκαμε, τον παρακολουθούσα ελάχιστα από τα γραφτά του. Πού και πού μάθαινα νέα του από κοινούς φίλους. Χτες έφυγε αυτός για πάντα.\nΟ χαρισματικός δάσκαλος και δραστήριος μέχρι τέλους μελετητής της λογοτεχνίας Ανδρέας Μπελεζίνης «έφυγε» το απόγευμα της Τετάρτης, στα 81 χρόνια του, στην Εντατική Μονάδα του νοσοκομείου «Ευαγγελισμός» όπου νοσηλευόταν τον τελευταίο ενάμιση μήνα.\nΓεννημένος στην Πάτρα στις 28 Οκτωβρίου του 1929, μεγάλωσε στη συνοικία του Αγίου Ανδρέα και στην Αρόη. Τελείωσε το τότε οκτατάξιο γυμνάσιο στη Μέση Σχολή και τις δύο τελευταίες τάξεις στο Δ΄ Αρρένων Πατρών. Φοίτησε στο Τμήμα Φιλολογίας της Φιλοσοφικής Σχολής Αθηνών και συνέχισε, για ένα μικρό διάστημα, με μεταπτυχιακά στην ιστορία. Δίδαξε σε φροντιστήριο και για πέντε χρόνια σε δημόσιο σχολείο. Παραιτήθηκε το 1966, εγκαταστάθηκε στην Αθήνα και στράφηκε στην ιδιωτική εκπαίδευση. Το φροντιστήριό του στην οδό Κωλέττη, όπου τον θυμούνται λογοτέχνες και φίλοι, ήταν σημείο συνάντησης για χρόνια.\n«Προαγωγός εις ποίησιν», όπως σημείωνε χαρακτηριστικά ο ίδιος, είπε πολλά, έγραψε λιγότερα και δημοσίευσε ελάχιστα. Εξέδωσε και συνδιηύθυνε τα περιοδικά «Όστρακο» (στην Πάτρα) και «Σπείρα» (στην Αθήνα). Ιδρυτικό μέλος του Συμποσίου Ποίησης στην Πάτρα, ήταν επίτιμος πρόεδρός του.\nΧάρη στον φιλόλογο Παναγιώτη Γκίνη, καθηγητή του των Νέων Ελληνικών στη Μέση Σχολή, αγάπησε τη λογοτεχνία και ζητούσε από τον πατέρα του, τον υποδηματοποιό Ιωάννη Μπελεζίνη, να του φέρει βιβλία «πότε έναν από τους τρεις τόμους του “Λυρικού βίου” του Άγγελου Σικελιανού, μέσα στη διετία 1946-47, πότε, με πιέσεις και παρακάλια ώσπου να φτάσει στην Πάτρα ένα από τα αριθμημένα τριακόσια αντίτυπα, την “Κίχλη” του Γιώργου Σεφέρη το 1947, κι άλλοτε τη συλλογή “ΕΛΕΥΣΙΣ” του Νίκου Εγγονόπουλου», έλεγε ο ίδιος σε συνέντευξή του το 2007 στο ηλεκτρονικό λογοτεχνικό περιοδικό poeticanet.com.\nΜελετητής με τεράστιο φιλολογικό υπόβαθρο και εντυπωσιακές γνώσεις, στράφηκε στην κριτική από πολύ νωρίς. Τον Σεπτέμβριο του 1947, νεοεισακτέος στη Φιλολογία, παίρνει το βάπτισμα του πυρός όταν αντικαθιστά τον Γκίνη σε μια ομιλία στην αίθουσα επιμελητηρίου στη Μεγάλη Πλατεία στην Πάτρα, με θέμα «Άγγελος Σικελιανός – Κώστας Καρυωτάκης: δύο αντίποδες». Άφησε εκατοντάδες δημοσιεύσεις και τόμους με κριτικά κείμενα, σχεδόν αποκλειστικά για την ποίηση, με ιδιαίτερο ενδιαφέρον για τους ποιητές του υπερρεαλισμού: «Εύσημοι και άσημοι λόγοι» (1986),«“Η νεολιθική νυχτωδία στην Κροστάνδη” του Νίκου Καρούζου. Κριτική ανάγνωση» (1987), «Κριτικό τρίπτυχο» (1991), «Ο όψιμος Ελύτης» (1999),«Παρουσιάσεις ποιητών» (2004), «Για τον Νίκο Εγγονόπουλο και τον υπερρεαλισμό: Ένα διακειμενικό δοκίμιο και άλλα μελετήματα» (2008), «Νίκος Φωκάς: Ένας "αναφορικός" ποιητής» (2009).\nΤα τελευταία χρόνια, περιορισμένος σε αναπηρικό καροτσάκι λόγω του αυχενικού συνδρόμου που τον ταλαιπωρούσε, ζούσε μεταξύ Αμαρουσίου και Ωρωπού γράφοντας και δημοσιεύοντας αδιάλειπτα. Συνεργάστηκε ως κριτικός με εφημερίδες και περιοδικά («Αντί», «Διαβάζω», «Νέα Εστία», «Ο Πολίτης», «Σήμα», «Τομές», «Υδρία» κ.ά.).\nΗ κηδεία του θα γίνει την Παρασκευή 21 Ιανουαρίου, στις 13.30, από την εκκλησία του Αγίου Λαζάρου στο Α΄ Νεκροταφείο Αθηνών.\n20-01-2011, 06:47 AM #22\n«Προαγωγός εις ποίησιν», όπως σημείωνε χαρακτηριστικά ο ίδιος, είπε πολλά, έγραψε λιγότερα και δημοσίευσε ελάχιστα. [...] Άφησε εκατοντάδες δημοσιεύσεις και τόμους με κριτικά κείμενα, σχεδόν αποκλειστικά για την ποίηση,\n20-01-2011, 09:57 AM #23\nΜε τον Αντρέα Μπελεζίνη βγάλαμε μαζί το περιοδικό «Σπείρα» για τη γλώσσα και την ποίηση το 1975. Κυκλοφόρησαν 8 τεύχη. Αργότερα, στη δεκαετία του ’80, η Σπείρα κυκλοφόρησε ξανά με διαφορετική εκδοτική ομάδα στην οποία, εκτός από τον Μπελεζίνη, συμμετείχαν η Άννα Καφέτση, ο Σωτήρης Σόρογκας και ο Γιώργος Αριστηνός.\nΠέρα από το κριτικό του έργο, ο Μπελεζίνης μετέφρασε την Υπερκάλυψη του Ούγκο Φόσκολο. Για πολλούς μελετητές η Υπερκάλυψη είναι το πρότυπο για τη Γυναίκα της Ζάκυθος του Σολωμού. Από τη σκοπιά των μεταφραστικών σπουδών, είναι ενδιαφέρον ότι ο Μπελεζίνης μεταφράζει την Υπερκάλυψη (το «αρχικό» κείμενο) με βάση τη Γυναίκα της Ζάκυθος (το «δευτερογενές» κείμενο), μιμούμενος τη σολωμική γλώσσα και το ύφος. Αν λάβουμε υπόψη ότι η Υπερκάλυψη γράφτηκε όχι στα ιταλικά αλλά στα λατινικά (Hypercalypseos Liber Singularis), το πράγμα περιπλέκεται. Έχουμε δηλαδή ένα κείμενο γραμμένο το 1816 σε νεκρή γλώσσα, ένα κείμενο που μιμείται το προηγούμενο αλλά γραμμένο το 1829 σε ζώσα δημοτική της εποχής του, και ένα κείμενο (το μετάφρασμα) γραμμένο στα τέλη του εικοστού αιώνα όχι σε σύγχρονη γλώσσα αλλά στη γλώσσα του δεύτερου κειμένου. Θέμα για κλειστό σεμινάριο μεταφραστικών σπουδών.\n25-01-2011, 07:14 AM #24\nΓια τον Ανδρέα Μπελεζίνη, κριτικό της λογοτεχνίας, εραστή της μοντέρνας ποίησης και παρουσία της ελληνικής πνευματικής ζωής μίλησαν και θα μιλήσουν άλλοι, αρμοδιότεροι από εμένα. Εγώ, που τον συνάντησα ως δάσκαλο, θα ήθελα να συνεισφέρω το δικό μου ελάχιστο σε μια ιχνογράφηση της προσωπικότητάς του: λίγες αναμνήσεις, σύντομες μεν --γεννημένες στη διάρκεια ενός σχολικού χειμώνα-- αλλά έντονες. Γνώρισα τον Μπελεζίνη στο φροντιστήριό του, όπου φοίτησα για να προετοιμαστώ για τις εισαγωγικές εξετάσεις στο πανεπιστήμιο. Ήταν μια εποχή βεβαιοτήτων και αναμονής, καθώς η δεκαετία του ’70 προχωρούσε προς το τέλος της. Βεβαιοτήτων, γιατί αρκετά πράγματα ήταν δεδομένα: το σχολείο είχε την αξία του, οι σπουδές στο πανεπιστήμιο οδηγούσαν σ’ ένα πτυχίο και αυτό ήταν αρκετό για μια εργασιακή πορεία ζωής. Αναμονής, γιατί το μέλλον σίγουρα θα έφερνε κάτι ποθούμενο. Αρκετοί περίμεναν την επανάσταση, πολύ περισσότεροι περίμεναν την Αλλαγή, λιγότεροι περίμεναν απλώς τον επόμενο δίσκο των Τζέθρο Ταλ. Η χώρα είχε αφήσει πίσω της μια πνιγηρή επταετία και το να κάθεται μια παρέα δεκαοχτάρηδων στο ζαχαροπλαστείο του Μουσείου και να τραγουδά αντάρτικα τραγούδια (Θεέ μου, πόσο ντεμοντέ ακούγεται σήμερα...) ήταν πράξη επαναστατική. Στο φροντιστήριο πηγαίναμε όχι για να υποκαταστήσουμε το σχολείο αλλά για να συστηματοποιήσουμε μια ορισμένη γνώση. Αισθανόμαστε τη σιγουριά μιας μηχανής που μπαίνει με ασφάλεια στις ράγες (ήμουν σε τμήμα «καλών μαθητών»). Είχαμε δασκάλους με μεταδοτικότητα, ανθρώπους που μας δημιουργούσαν αυτό το αίσθημα ασφάλειας. Σ’ αυτό ειδικά ο Μπελεζίνης ίσως να μην κατείχε την πρώτη θέση· ακούγαμε να λένε ότι από τους συνεταίρους του ο Σταύρος Πάντος ήταν ο ανεκτίμητος στυλοβάτης, ο Κωνσταντίνος Ανδρακάκος η πιο στιβαρή προσωπικότητα, ο Ορφέας Μυτιληναίος άνθρωπος των ελασσόνων τόνων αλλά γνώστης πραγμάτων. Ο Μπελεζίνης κρατούσε για τον εαυτό του το ρόλο του πρωταγωνιστή. Είχε τους προβολείς στραμμένους επάνω του, ήταν η ατραξιόν της βραδιάς· το ήξερε και το χαιρόταν. Είχαμε μάθει να περιμένουμε σε κάθε συνάντηση και μιαν αμίμητη ατάκα. Κρεμόμασταν από τα χείλη του για το επόμενο ξέσπασμα θεατρικότητας, σημειώναμε με θέρμη τις παρεκβάσεις από τη διδασκαλία... Αχ αυτές οι παρεκβάσεις! Πετούσε απροειδοποίητα στίχους από Εγγονόπουλο και Καρυωτάκη και με άφθαστη ευκολία γεφύρωνε Ευριπίδη και Σαραντάρη. Από αυτόν ακούσαμε για Γκάτσο και Εμπειρίκο (αυτούς τους είχαμε ακουστά), για Τζόυς και Έζρα Πάουντ και Ανδρέα Μπρετόν (αυτούς πρώτη φορά τους ακούγαμε). Αν η παιδαγωγική διατείνεται ότι η πράξη της διδασκαλίας είναι εντέλει μια παράσταση, ο Μπελεζίνης ήταν ολόκληρος η ενσάρκωση της ηθοποιίας. Τι μας μετέδωσε; Κάτι όχι εύκολο να το αναγνωρίσει κανείς· κάτι περισσότερο από γνώσεις: την αίσθηση ότι ήμασταν μέρος ενός συνόλου, μιας ομάδας σε απογείωση· αυτό που τα εγχειρίδια αποκαλούν «πνεύμα μονάδος». Κάθε φορά που έμπαινε στην τάξη υποκλινόταν --από σεβασμό, μας εξηγούσε ο ίδιος, προς τους μελλοντικούς ηγέτες της κοινωνίας. Λίγες μέρες πριν τις εξετάσεις έμπαινε στην τάξη θριαμβευτικά κραδαίνοντας μια σκούπα και φώναζε «Θα σαρώσουμε». Αμάθητοι εμείς (γιατί δεν ξέραμε ότι αυτό το έκανε σταθερά κάθε χρόνο), είχαμε προ πολλού παραδοθεί στα κόλπα του...\nΜεγαλώνοντας έμαθα πως δεν ήταν εύκολος ως χαρακτήρας. Τον έλεγαν αμετακίνητο στις απόψεις του, ίσως κι εριστικό. Ποια λέξη θα έβρισκα εγώ να τον χαρακτηρίσω, αν ήμουν υποχρεωμένος να εκφραστώ μονολεκτικά; Νομίζω αυτήν: ήταν εμπνευστικός.\nΣαν τελευταία συμβολική χειρονομία αποχαιρετισμού επιτρέψτε μου, αντί στεφάνου στη μνήμη του, να ανασύρω από τα χαρτιά μου κάτι ευτελές, με τον ίδιο τρόπο που ανέσυρα τις θύμησες από ένα παρελθόν κάμποσο μακρινό. Είναι στιγμιότυπα της παρουσίας του στην τάξη αποτυπωμένα στο χαρτί· ένα χαρτί που έκανε το γύρο των θρανίων. Είναι γεμάτο υπονοούμενα που δεν θα καταλάβετε, αλλά αρκεστείτε σε τούτο: έχει γεννηθεί από ένα παράδοξο είδος θαυμασμού...\n25-01-2011, 11:22 AM #25\nΚι εσύ είσαι συγκινητικός. Δύσκολα θα μπορούσα να φανταστώ εναργέστερη περιγραφή του Μπελεζίνη, αλλά το σκίτσο ήταν η πιο όμορφη καταληκτική νότα. Ο Μπελεζίνης δεν ήταν διαφορετικός στις παρέες του, αλλά αναμφίβολα η αίθουσα διδασκαλίας ήταν η σκηνή του και ίσως όλος ο κόσμος του.\n25-01-2011, 11:50 AM #26\nΣυγχαρητήρια, earion, για τη θαυμάσια νεκρολογία για τον Αντρέα.\nΌσοι τον γνωρίζατε, θα απολαύσετε μια συνέντευξη που είχε δώσει ο Μπελεζίνης εδώ:\nΓια να σας ανοίξω την όρεξη σας δίνω ένα δείγμα:\n"Ήμουν τόσο ανορθόγραφος που μια μέρα στην τρίτη του τότε μεταξικού, οκτατάξιου Γυμνασίου, ο φιλόλογος που δίδασκε – και την ώρα εκείνη έτυχε να μας κάνει ιστορία, όχι γλωσσικό μάθημα – με σήκωσε στον πίνακα, μου ζήτησε επιτακτικά να πάρω την κιμωλία στο χέρι και να γράψω τη λέξη «ψωμί». Μάταια παραπονέθηκα ότι «κύριε καθηγητά, δεν έχουμε γραμματική, ιστορία διδάσκετε…» «Ναι, πράγματι» έδειξε να συμφωνεί, «ιστορία διδάσκω και – πρόσθεσε κατεβάζοντας τον τόνο της φωνής του – τις φοβερές συνέπειές της στον ψυχισμό και στο μυαλό των παιδιών…» Και εγώ χωρίς να είμαι βέβαιος ότι ο φιλότιμος εκπαιδευτικός υπαινισσόταν την ανώμαλη λειτουργία των σχολείων κατά την κατοχή και έτσι αλάφρυνε κάπως την προσωπική μου ευθύνη, πήρα την κιμωλία στο χέρι και έγραψα με έντονα γράμματα και σχεδόν τελετουργικά τη λέξη «πσωμί», μόνο που την έγραψα έτσι, με «πει» και «σίγμα»."\nΤο περιστατικό αληθεύει, δεν είναι πλάκα, ούτε έκανε πλάκα ο ίδιος στον καθηγητή του. Μου το είχε διηγηθεί ο ίδιος εδώ και πολλά χρόνια και το ήξεραν και το αφηγούνταν πολλοί από το ευρύτερο σόι του Μπελεζίνη στην Πάτρα.\n25-01-2011, 02:37 PM #27\nΤον Ανδρέα Μπελεζίνη είχα κι εγώ δάσκαλο στο φροντιστήριο το '69-'70. Aπό τους δεκάδες δασκάλους και καθηγητές που με δίδαξαν από το δημοτικό μέχρι το Πανεπιστήμιο δεν θυμάμαι κανέναν απολύτως, ούτε ονόματα ούτε φυσιογνωμίες. Μόνον αυτόν είχα και έχω ολοκάθαρα στην μνήμη μου: το πρόσωπό του, τις εκφράσεις του, τον τρόπο που μιλούσε, πώς κινούσε τα χέρια του και το κεφάλι του την ώρα της διδασκαλίας, σαν ποιητής, σαν ηθοποιός. Έτσι, όπως με απόλυτη ακρίβεια περιγράφει ο Earion.\n29-01-2011, 11:18 AM #28\nΒρήκα ένα εμότικον (μάλλον κλαιμότικον) γι' αυτό το νήμα, οπότε το πετάω έτσι στο άσχετο:\n23-03-2011, 11:08 AM #29\nMaître Capello : Décès du roi des mots fléchés22-03-2011 - 09h59\nJacques Capelovici, plus connu sous le pseudonyme de Maître Capello, est décédé dimanche à l'âge de 88 ans. Il aura été connu pour avoir participé aux Jeux de 20 Heures et avoir rédigé les grilles de mots fléchés dans Télé 7 Jours.\nIl se sera battu toute sa vie contre les dérives de la langue française, traquant impitoyablement les fautes d'orthographe et de grammaire tous azimuts. Dimanche, à l'âge de 88 ans, Maître Capello a tiré sa révérence.\nCe linguiste polyglotte d'exception - agrégé d’anglais, il est aussi professeur certifié d’allemand, licencié d’italien et diplômé de scandinave ancien ! - a mis sa vie au service de la langue française. On lui doit les mots fléchés en France qu'il a importés en 1969, mais il doit sa grande popularité à son rôle de professeur je-sais-tout dans les Jeux de 20 heures sur FR3 de 1976 à 1987.\nIl fut l'un des piliers des pages jeux du magazine Télé 7 Jours dont il rédigea les grilles de mots fléchés jusqu'en décembre 2010.\nΔημοφιλής τηλεοπτικός γλωσσολόγος και ο 'βασιλιάς' του σταυρόλεξου. Αλήθεια πώς θα αποδίδατε το cruciverbiste; Σταυρολεξόφιλος;\n29-03-2011, 04:23 PM #30\nΈφυγε από τη ζωή, σήμερα το μεσημέρι, ο σπουδαίος θεατρικός συγγραφέας Ιάκωβος Καμπανέλλης.\nΟ Ιάκωβος Καμπανέλλης υπήρξε ο σημαντικότερος θεατρικός συγγραφέας της μεταπολεμικής γενιάς, ανοίγοντας ουσιαστικά το δρόμο για τη σύγχρονη θεατρική δημιουργία στη χώρα μας.


Διάττοντες αστέρες ή πεφτάστερα - Ανοιχτό Παράθυρο\n[ 30 Οκτωβρίου 2020 ] Τελικά ποιος προκαλεί;\tΑπόψεις\n[ 30 Οκτωβρίου 2020 ] «Κύριε Καθηγητά……»\tΑπόψεις\n[ 30 Οκτωβρίου 2020 ] Copy Paste και χαζή προπαγάνδα σκοτώνουν την ενημέρωση…\tΑναγνώσεις\n[ 30 Οκτωβρίου 2020 ] Αποχή Γ. Λακόπουλου, λόγω COVID-19\tFlash\nHomeΣκέψειςΔιάττοντες αστέρες ή πεφτάστερα\nΔιάττοντες αστέρες ή πεφτάστερα\n13 Αυγούστου 2015 Σκέψεις\nΤους τελευταίους μήνες πολίτες και πολιτικοί στη προσπάθειά τους να κατανοήσουν δηλώσεις, στάσεις και πράξεις ομάδας πολιτικών προσώπων κατέφυγαν σε ερμηνείες, χαρακτηρισμούς, συχνά και διαγνώσεις που είθισται να χρησιμοποιούνται από ειδικούς.\nΑκούσαμε πολλά για νάρκισσους, ιδεοληπτικούς, ανώριμους, τυπολάτρες, ψυχαναγκαστικούς. Αναμφίβολα οι άνθρωποι κρίνονται από τα λόγια και κυρίως από τις πράξεις τους. Σε κάποιες περιπτώσεις όμως η επίκληση της ψυχιατρικής ορολογίας για την αιτιολόγηση «παράδοξων» συμπεριφορών, σίγουρα αδικεί τους ψυχικά ασθενείς ενώ παράλληλα δίνει άλλοθι στους φερόμενους ως υγειείς. Δηλαδή η «παράδοξη» συμπεριφορά δεν συνδέεται πάντα με κάποιου τύπου ψυχοπαθολογία. Μπορεί απλά να οφείλεται στον λεγόμενο «κακό χαρακτήρα» ή σε κάποια σκοπιμότητα και σχεδιασμό που, την δεδομένη στιγμή, δεν μπορούμε να αντιληφθούμε.\nΥπό την έννοια αυτή ο χρόνος και μόνο αυτός θα δώσει απάντηση σε πολλά και εύλογα ερωτήματα που προκύπτουν από τις επιλογές ή αποφάσεις μερίδας διακριτών πολιτικών, γεγονός που επανηλλειμένα μας δίδαξε η ιστορία.\nΑυτός ο «λανθάνων χρόνος» που μεσολαβεί από την εκδήλωση μιάς συμπεριφοράς μέχρι την αξιολόγηση της, είναι κρίσιμη παράμετρος στην διαδρομή κάθε πολιτικής καριέρας. Για κάποιους ο χρόνος αυτός είναι μεγάλος και έτσι τα λάθη τους, ίσως και πάθη τους, κρίθηκαν μετά από μακρόχρονη καριέρα γιά άλλους πάλι, ο χρόνος αυτός ήταν αξιοπρόσεκτα μικρός με αποτέλεσμα να έχουν πολιτική διαδρομή διάττοντα αστέρα. Και για να θυμίσω την ακριβή ορολογία, διάττων αστέρας είναι ένα φωτεινό σημείο σαν αστέρας που εμφανίζεται ξαφνικά από το πουθενά στο νυχτερινό ουρανό, κινείται με ταχύτητα ορατή επί λίγα δευτερόλεπτα και μετά εξαφανίζεται. Στη δημοτική γλώσσα, οι διάττοντες αστέρες ονομάζονται και «πεφτάστερα»!!\nΑλήθεια με τις παρούσες αβέβαιες συνθήκες στο πολιτικό σκηνικό δεν μπορούμε να ξέρουμε ποιός πέφτει και ποιός μένει εκείνο όμως που σίγουρα ξέρουμε είναι ότι κάποιοι με επιλογή τους το παίζουν αστέρια.\n*Αναπληρώτρια καθηγήτρια Ψυχιατρικής\nΑριστερότερα της αριστεράς είναι πάντα η πολύ, μα πολύ δεξιά\nΟ τελευταίος χορός της καταστροφής\nΗ απλή αναλογική ως μέθοδος των τριών και άλλες εξισώσεις\n28 Ιουλίου 2016 Απόψεις\n23 Φεβρουαρίου 2016 Παρεμβάσεις\nΤου Μιλτιάδη Ηλ. Παπαϊωάννου\nΤελικά ποιος προκαλεί;\nΑποχή Γ. Λακόπουλου, λόγω COVID-19


«Εξάσφαιρη» η Μπράγκα - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / «Εξάσφαιρη» η Μπράγκα\n"Εξάσφαιρη" η Μπράγκα\nΕπίδειξη ισχύος έκανε η Μπράγκα στον εκτός έδρας αγώνα με την Πενιαφέλ όπου επικράτησε με 6-1. Οι γηπεδούχοι βρίσκονται στην προτελευταία θέση της βαθμολογίας ενώ η Μπράγκα στην τέταρτη.\nΑπό νωρίς φάνηκε πως η Μπράγκα δεν θα αντιμετωπίσει ιδιαίτερο πρόβλημα. Στο 13′ ο Σίλβα ανοίγει το σκορ ενώ στο 28′ ο Ραβιόλα με πέναλτι φέρνει το ματς στα ίσια. Το 2-1 έκανε ο Σάντος στο 44′. Το ίδιο δυναμικά μπήκαν οι φιλοξενούμενοι στο δεύτερο μέρος, που ήταν παράσταση για έναν ρόλο. Στο 55′ ο Πάρδο κάνει το 3-1 ενώ τέσσερα λεπτά αργότερα ο Πίντο ανεβάζει το δείκτη του σκορ στο 4-1. Το 5-1 έκανε ο Κάρλος στο 73′ και η σεμνή τελετή ολοκληρώθηκε με το γκολ του Σάμι στο 81′.\nΓκιμαράες – Μορεϊρένσε 2-1\nΜπελενένσες – Αρούκα 0-0\nΠενιαφέλ – Μπράγκα 1-6\nΣπόρτινγκ Λισ. – Σετούμπαλ 2-0\nΖιλ Βιθέντε – Νασιονάλ Μαδέιρα 18:00\nΜαρίτιμο – Μποαβίστα 18:00\nΑκαδέμικα – Μπενφίκα 20:00\nΠόρτο – Ρίο Άβε 22:15\nΠάκος Φερέιρα – Εστορίλ 22:00


σωματικό bulllying - Τα τελευταία νεά & ειδήσεις\nΜαυρίκιος Μαυρικίου: Στον στρατό υπέστην σωματικό βιασμό λόγω ξυλοδαρμού\nΟ Μαυρίκιος Μαυρικίου παραχώρησε συνέντευξη στο περιοδικό Λοιπόν και αναφερθηκε στην δυσάρεστη εμπειρία που βιώσει στον στρατό. Έχεις πει στο παρελθόν ότι έχεις υποστεί σωματικό βιασμό στο παρελθόν. Έχεις βιώσει bullying και σε άλλες περιόδους της ζωής σου; Πώς το αντιμετώπισες; Καλώς ή κακώς, ήμουν πάντα ένας άνθρωπος που με κάποιον τρόπο ξεχώριζε κάπως από τα υπόλοιπα παιδιά. Δεν μπορούσα όμως να κατανοήσω ως μαθητής γιατί ήταν τόσο κακό το να έχεις περιττά κιλά, να τραγουδάς στις εκδηλώσεις του σχολείου, να παίζεις πιάνο κι ακορντεόν ή να έρχονται οι γονείς σου να μάθουν την πρόοδό σου στο σχολείο. Όλα αυτά ενώ θα έπρεπε να λειτουργούν με θετικό πρόσημο, με έκαναν το θύμα των συμμαθητών μου. Στον στρατό όντως υπέστην σωματικό βιασμό που με έστειλε στο νοσοκομείο λόγω ξυλοδαρμού, επειδή είχα πάρει μια τιμητική άδεια, λόγω της διάκρισής μου τότε σε έναν διαγωνισμό τραγουδιού και υπήρξαν αντίποινα. Όλα αυτά τα αντιμετώπιζα πάντα με την οικογένειά μου. Χρωστάω τα πάντα στους γονείς μου. Θα τολμήσω να πω πως χωρίς αυτούς, ίσως να είχα οδηγηθεί κι εγώ σε αδιέξοδο, όπως τόσα άλλα απιδιά που δεν μιλάνε. Γιατί πιστεύεις ότι στην εποχή μας η διαφορετικότητα δεν μπορεί αν γίνει αποδεκτή; Γιατί δυστυχώς στους περισσότερους ανθρώπους υπερτερούν τα συναισθήματα της ζήλιας και του φθόνου αντί της αγάπης και του σεβασμού.